title: Sanojen kombinatoriikka

text: Iteroiden saadut sanat voidaan siis tulkita saman oikealle äärettömän sanan yhä piteneviksi (On voimassa formula_101, sillä formula_76-morfismi kirjoittaa jokaisen kirjaimen tilalle vähintään yhden kirjaimen, ja lisäksi "iteraatioalkujen" alussa on formula_83-kirjain, ja formula_83-kirjainten tilalle kirjoitetaan formula_20, mistä seuraa, että "iteraatioalkujen" pituus kasvaa aidosti.) äärellisen pituisiksi aluiksi, jolloin nämä "iteraatioalut" selvällä tavalla määräävät yksikäsitteisen oikealle äärettömän 3-symbolisen Thue-sanan. Tämän x:nnes kirjain määräytyy niin, että katsotaan mikä on formula_94-"iteraatioalun" x:nnes kirjain. Tässä formula_94:ää käytettiin siksi, että "iteraatioalku" olisi riittävän pitkä (Onhan formula_108.), mutta käytännössä riittää iteroida selvästi vähemmän kuin formula_109 kertaa (Oikeastaan helposti nähdään, että formula_110, kun formula_111.).


title: Sanojen kombinatoriikka

text: On syytä huomata, että yllä osoitettiin vain se, että annetun formula_76-morfismin formula_83-iteroinnilla muodostuu mielekkäällä tavalla oikealle ääretön sana. Sitä tässä ei osoitettu, että kyseinen sana on myös "neliötön", vaan tämän osoittaminen vaatisi oman tarkastelunsa, jota tässä ei esitetä. Erityisesti on syytä huomata se, että yleisestikin morfismiin sijoitettavan sanan "neliöttömyys" ei vielä takaa tuloksen "neliöttömyyttä". Tästä esimerkkinä formula_76-morfismi, jossa nyt aiemman sijaan


Sanojen kombinatoriikka


title: Sanojen kombinatoriikka

text: , jota formula_83-kirjaimesta iteroiden saataisiin vastaavalla tavalla oikealle ääretön sana, sillä formula_119- ja pitenemis-vaatimukset täyttyvät. Kuitenkaan näin saatu sana ei ole "neliötön", sillä vaikka vielä formula_120 on "neliötön", niin formula_121, eli formula_122 sisältää formula_70-"neliön". Tällainen "neliön ilmaantuminen" on mahdollista erityisesti siksi, että "ilmaantuvan neliön" ei tarvitse "osua tasan" formula_124-"lohkoihin", vaan se voi muodostua myös niiden välissä kuten yllä, missä formula_70-"neliö" muodostui formula_126-"osuuden" väliin niin, että "osuuden" vasen formula_81-"reuna" ja oikea formula_128-"reuna" eivät ole mukana muodostamassa "neliötä".


title: Bobby Baun

text: Bobby Baun (s. 9. syyskuuta 1936 Lanigan, Saskatschewan, Kanada) on kanadalainen entinen jääkiekkoilija, pelipaikaltaan puolustaja. Baun pelasi koko NHL-uransa Toronto Maple Leafsissä. Hän voitti Stanley Cupin vuosina 1962–1964 ja vuonna 1967. Lisäksi hänet valittiin NHL:n All Star-otteluun viisi kertaa.


title: Bobby Baun

text: Baun muistetaan parhaiten vuoden 1964 finaaleista, joissa Toronto pelasi Detroit Red Wingsiä vastaan. Kuudennen finaalin kolmannessa erässä hänet jouduttiin kantamaan pois kentältä jalka murtuneena. Kipulääkkeen avulla Baun kuitenkin pystyi jatkamaan, ja palasi kentälle jatkoajalla. Juuri hänen kaukolaukauksellaan Toronto voitti ottelun. Baun osallistui myös seitsemänteen ja ratkaisevaan otteluun, ja hänen innoittamanaan Toronto voitti viimeisen finaalin 4–0 sekä Stanley Cupin.


title: Hava Nagila

text: Hava Nagila (hepreaksi הבה נגילה, suom. "Iloitkaamme" tai "Riemuitkaamme") on juutalainen kansanlaulu. Sen sävelmä on hasidilaista perua, mutta sen alkuperää ei tunneta. Sanoitus on luultavasti Abraham Zevi Idelsohnin vuonna 1918 kirjoittama. Sanoitus tehtiin juhlistamaan Ison-Britannian voittoa Palestiinassa ja Balfourin julistusta ensimmäisen maailmansodan aikana.


title: Noora Forstén

text: Noora Forstén (o.s. Pentti, s. 15. huhtikuuta 1981 Helsinki) on rakennuskonserni Lemminkäisen suuromistaja ja hallituksen jäsen. Forstén tunnetaan myös suomalaisena esteratsastajana, joka kilpaili kansainvälisissä Grand Prix -luokissa.


title: Noora Forstén

text:
Noora Forstén sai ensimmäisen oman hevosensa 1992 ja aloitti kilpailemisen. Hänen tähänastisia saavutuksiaan ovat muun muassa lukuisat sijoitukset kansainvälisten kilpailujen 140–160 cm luokissa sekä voitto Suomen joukkueessa vuoden 2005 Hamina CSIO**** Nations Cupissa. Forstén on myös osallistunut EM-kilpailuihin kahdesti ratsullaan Evli Cagliostro, vuosina 2007 ja 2009 sekä MM-kilpailuihin Aachenissa vuonna 2006.
Noora Forstén on menestynyt hyvin kotimaisissa kansainvälisissä GP-luokissa sijoittuen Helsingin maailmancupin osakilpailun GP-luokassa kahdesti (3. Navarrolla vuonna 2006 ja 4. vuonna 2009 hevosella Evli Quinault) sekä Ypäjän ja Haminan Nations Cupin GP-luokissa.
Noora Forstén on syntynyt Helsingissä. Noora Pentin avioiduttua Mikael Forsténin kanssa, hän otti sukunimekseen Forstén. Forstén on maininnut hänen ratsastusuraansa tukeneita vanhempiaan, Leena ja Olavi Penttiä, hänen elämäänsä eniten vaikuttaneiksi ihmisiksi. Forsténin nuoruuden ajan perheeseen kuului lisäksi nuorempi veli Lauri Pentti. Heinäkuussa 2011 Forstén synnytti esikoistyttärensä. .
Tammikuussa 2012 Noora Forsténista tuli yksi rakennuskonserni Lemminkäisen tosiasiallinen suuromistajista, kun hänen isänsä Olavi Pentti lahjoitti hänelle 10 % omistusosuuden konsernin osakkeista. .


title: Mariam Amash

text: Mariam Amash (, , s. 1888? - 22. joulukuuta 2012) oli israelilainen maailman vanhimmaksi väitetty ihminen. Amashilla on 10 poikaa ja yksi tytär, joka on lähes 90-vuotias. Mariam Amashin henkilötodistukseen on merkattu vuosi 1888 joten jos tämä pitäisi paikkaansa, hän olisi ollut ja olisi yhä vanhin koskaan elänyt ihminen. Mariam Amash oli muslimi ja hän onkin ehtinyt tehdä peräti neljä pyhiinvaellusmatkaa Mekkaan. Viimeisimmän niistä 105-vuotiaana. Hän kuoli 22. joulukuuta vuonna 2012. Mariamin väitettä yli 120 vuoden iästä ei ole voitu todistaa todisteiden puutteissa. Jos tämä pitäisi paikkaansa, hän olisi jo kuolleessaan ylittänyt todistetusti vanhimman Jeanne Calmentin yli kahdella vuodella ja kuuluisi maailman vanhimpien ihmisten joukkoon. .


title: Stavangerin yliopisto

text:
Stavangerin yliopisto () on vuonna 2004 perustettu maan tuolloin viides yliopisto, jolloin Stavangerin valtionkorkeakoululle () myönnettiin yliopistostatus. Yliopistossa on kolme tiedekuntaa: humanistinen, yhteiskuntatieteellinen ja teknis-luonnontieteellinen. Kampus ja suurin osa laitoksista sijaitsevat Ullandhaugin alueella Stavangerissa.
Stavangerin yliopisto perustettiin muodollisesti kuninkaan suosituksesta 29. lokakuuta 2004, ja avajaisavausseremoniat pidettiin 17. tammikuuta 2005.


title: Stavangerin yliopisto

text: Ensimmäinen valtionkorkeakoulun aineopetus alkoi 1912. Valtaosa nykyisistä oppiaineista ja tutkimusalueista aloitti toimintansa 1970-luvulla, minkä jälkeen oppiainetarjonta ja tutkimus on jatkuvasti kasvanut ja monipuolistunut. Stavangerin valtionkorkeakoulu puolestaan perustettiin 1. elokuuta 1994 kuuden paikallisen valtiollisen ja yksityisen korkeakoulun fuusioiduttua.


title: Fender Mustang

text: Fender Mustang on Fenderin vuodesta 1964 alkaen valmistama sähkökitara. Mustang on valmistettu Fenderin aikaisemmin julkaistujen Musicmasterin ja Duo-Sonicin pohjalta. Kitaraa valmistettiin vuoteen 1982 saakka ja uudelleenjulkaistiin vuonna 1990.


title: Mika Mannermaa

text: Mika Tapani Mannermaa (2. joulukuuta 1957 Turku – 9. tammikuuta 2012 Kaarina) oli yhteiskuntakehitykseen perehtynyt tulevaisuudentutkija. Hän toimi Vihreässä liitossa.


title: Mika Mannermaa

text: Mannermaa oli koulutukseltaan kauppatieteiden tohtori vuodelta 1991, erikoisalanaan talous- ja tilastomatematiikka. Hän toimi tulevaisuudentutkimuksen dosenttina Turun kauppakorkeakoulussa vuodesta 1994 alkaen, alana teoria ja metodologia. Hän oli myös tulevaisuudentutkimusta harjoittavan yrityksen toimitusjohtaja. Hän julkaisi alaltaan yli 200 tieteellistä ja ammatillista julkaisua ja osallistui lukuisiin konferensseihin ja muihin vastaaviin tilaisuuksiin, pitäen esitelmiä ja alustuksia. Hän johti tulevaisuudentutkimushankkeita ja konsultoi yrityksiä, järjestöjä ja muita organisaatioita.


title: Mika Mannermaa

text: Mannermaa toimi myös Tulevaisuudentutkimuksen seuran pääsihteerinä ja hallituksen jäsenenä 1980-luvulla. Vuosina 1993–1997 hän oli tulevaisuudentutkijoiden maailmanjärjestön (World Futures Studies Federation) hallituksen jäsen, myöhemmin hän oli järjestön "fellow". Hän tutki tulevaisuudentutkimuksen teoriaa ja metodologiaa, tulevaisuusbarometreja, skenaariotyöskentelyä, tieto- ja bioyhteiskuntaa sekä erilaisia ihmisen, ympäristön ja yhteiskunnan tekijöitä tulevaisuuden kannalta.


title: Mika Mannermaa

text: Mannermaa toimi paitsi tutkijana, myös "Helsingin Sanomien" kolumnistina vuosina 1991 ja 1992 sekä "Turun Sanomien" kolumnistina 1990-luvulla sekä vuosina 2002–2003. Hän oli Vihreän liiton valtuuskunnan puheenjohtaja vuosina 1995–1997 ja varapuheenjohtaja vuosina 1994–1995. Kaarinan kaupunginvaltuutettuna hän toimi 1993–1996. Hän oli myös Motoristiakatemian (MC Academia) perustajajäsen vuodesta 1993 ja toimi järjestön puheenjohtajana vuodesta 2002 lähtien.


title: Tour de Wallonie

text: Tour de Wallonie, vuoteen 2006 saakka "Tour de la Région Wallonne", on maantiepyöräilyn etappikilpailu, joka käydään Valloniassa, Belgian ranskankielisellä alueella, heinä- elokuun vaihteessa. Kilpailu on kuulunut UCI Europe Tour -sarjaan vuodesta 2005 lähtien. Tour de Wallonien kategorialuokitus on 2.HC, eli sen yläpuolella ovat etappikilpailuista vain suuret ympäriajot sekä UCI World Tour -sarjan kilpailut.


title: Tour de Wallonie

text: Suomen Joona Laukka voitti kaikkien aikojen ensimmäisen Tour de la Région Wallonne -kilpailun vuonna 1994.


title: Udagawa Yōan

text: Udagawa Yōan (, 1798–1846) oli japanilainen länsimaisen tieteen eli "rangakun" oppinut Edo-kauden loppupuolella 1800-luvulla. Hän toi Japaniin modernin kasvitieteen kirjoittamiensa teosten "Botanikakyō" (菩多尼訶経, 1822) ja "Shokugakukeigen" (植学啓原, 1833) myötä; jälkimmäisessä hän esitteli Carl von Linnén kehittämän tieteellisen taksonomian. 1837 julkaistu "Seimikaisō" (舎密開宗) eli ”johdatus kemiaan” oli vuorostaan Japanin ensimmäinen systemaattinen kemian teos.


title: Udagawa Yōan

text: "Seimikaisō" perustui pääosin hollanninkieliseen versioon "Chemie, voor beginnende Liefhebbers" (1803) William Henryn vuonna 1801 julkaiseman teoksen "Elements of Experimental Chemistry" saksankielisestä käännöksestä, mutta myös muihin länsimaisiin kemiaa käsitteleviin kirjoihin sekä japanilaisiin ja kiinalaisiin lähteisiin. Lisäksi siinä on kuvauksia Udagawan omista tieteellisistä kokeista. Erityisesti kirjassa kuvataan hyvin tarkasti Alessandro Voltan 40 vuotta aikaisemmin keksimä sähköparisto. Udagawa rakensi pariston itse vuonna 1831 ja käytti sitä erilaisissa kokeissa, mukaan lukien lääketieteellisissä kokeissa, mikä perustui uskoon sähkön sairauksia parantavasta vaikutuksesta.


title: Udagawa Yōan

text: Udagawan "Seimikaisōssa" kuvattiin myös Japanissa ensimmäistä kertaa yksityiskohtaisesti Antoine Lavoisierin löydöt ja teoriat. Udagawa tekikin lukuisia tieteellisiä kokeita ja kehitti uusia tieteellisiä termejä, joita käytetään japanin kielessä yhä; esimerkiksi ”hapettuminen” (), ”pelkistyminen” (), ”kyllästyminen” () ja ”alkuaine” ().


title: Bruce McGill

text: Bruce Travis McGill (s. 11. heinäkuuta 1950 San Antonio, Texas) on yhdysvaltalainen televisio- ja elokuvanäyttelijä.


title: Bruce McGill

text: Bruce McGill on esiintynyt sivurooleissa useissa televisiosarjoissa, kuten "Aikahyppy", "Walker, Texasista", "C.S.I.", "Miami Vice" ja "Rizzoli & Isles". Hänen tunnetuin televisioroolinsa lienee kuitenkin Jack Dalton sarjassa "Ihmemies MacGyver"; hän esitti kyseistä henkilöä useissa jaksoissa.


title: Bruce McGill

text: Elokuvien puolella McGill on nähty muun muassa vuoden 1978 komediaklassikossa "Delta-jengi". Hänellä oli myös rooli elokuvissa "Cliffhanger – kuilun partaalla", "Täydellinen maailma", "Serkkuni Vinny", "Cinderella Man", "Viimeinen partiopoika", "Pelimiehet", "Peloista pahin" sekä "Valamiehet". Ohjaaja Michael Mann on käyttänyt McGilliä usein elokuvissaan. Heidän tunnetuimpia yhteistöitään ovat "Collateral – väärä aika, väärä paikka" ja "The Insider – sisäpiirissä".


title: Glen Hanlon

text: Glen A. Hanlon (s. 20. helmikuuta 1957 Brandon, Manitoba) on kanadalainen entinen jääkiekkoilija ja nykyinen jääkiekkovalmentaja.


title: Glen Hanlon

text: Pelaajaurallaan Glen Hanlon pelasi 477 NHL-ottelua maalivahtina. Vancouver Canucks varasi hänet NHL:ään vuonna 1977 varausnumerolla 40. Vancouver Canucksin lisäksi hän edusti NHL:ssä St. Louis Bluesia, New York Rangersia ja Detroit Red Wingsiä. NHL:n lisäksi hän on pelannut WCHL:ssä, CHL:ssä, AHL:ssä ja IHL:ssä. Mielenkiintoinen yksityiskohta hänen urallaan on, että Wayne Gretzky teki ensimmäisen NHL-maalinsa hänen selkänsä taakse.


title: Glen Hanlon

text: Hanlon on toiminut päävalmentajana NHL:ssä Washington Capitalsissa vuosina 2003–2007. Ennen Washingtonia hän toimi kakkosvalmentajana Washington Capitalsissa ja Vancouver Canucksissa, sekä päävalmentajana AHL-seura Portland Piratesissa. Lisäksi hän valmentanut Valko-Venäjän maajoukkuetta jääkiekon maailmanmestaruuskilpailuissa vuosina 2005, 2006 ja 2009. Hanlon toimi jääkiekon SM-liigassa pelaavan Jokereiden päävalmentajana kaudella 2008–2009. Seuraavaksi kaudeksi Hanlon siirtyi Dynamo Minskin päävalmentajaksi, mutta hänet erotettiin kesken kauden ja tilalle palkattiin Aljaksandr Andryjeuski. Hanlon toimi vuosina 2010 ja 2011 Slovakian maajoukkueen päävalmentajana, mutta sai potkut joukkueen surkean menestyksen takia. Hanlon toimi 2014 Valko-Venäjän joukkueen päävalmentajana ja myöhemmin hän valmensi Sveitsin maajoukkuetta.


title: Glen Hanlon

text: Kauden 2018 Hanlon aloitti Unkarissa DVTK:n valmentajana.


title: Anu Harkki

text: Anu Pensola (ent. Harkki, o.s. Joensuu, s. 30. heinäkuuta 1974 Helsinki) on suomalainen toimittaja ja juontaja. Harkki on työskennellyt käsityölehden toimittajana ja julkaissut neulomista ja tuunausta käsittelevät kirjat "Puikoissa!" (2006) ja "Viritetty" (2007). Hän on juontanut vuodesta 2009 Subilla käsitöitä käsittelevää sarjaa "Ratula".


title: Anu Harkki

text: Harkki työskenteli "Suuren käsityölehden" päätoimittajana 2008–2010. Hän on pitänyt kyseisessä lehdessä myös neulepalstaa. "Gloria"-lehti valitsi Harkin vuonna 2008 Suomen kymmenen parhaiten pukeutuvan naisen joukkoon.


title: Anu Harkki

text: Harkki on juontanut "Yllytyshullut"-ohjelmaa. Vuosina 2007–2008 hän juonsi Yle TV2:ssa tietovisailuohjelmaa "Oikea kysymys". Subilla alkoi vuonna 2009 Anu Harkin ja hänen entisen aviomiehensä Arttu Harkin juontama käsitöitä käsittelevä sarja "Ratula".


title: Anu Harkki

text: Harkki oli Arttu Harkin kanssa naimisissa 2001–2008. Heillä on kaksi yhteistä lasta. Anu Harkki on edesmenneen kirjailija Matti Yrjänä Joensuun tytär. 20. huhtikuuta 2016 Harkki meni naimisiin Jani Pensolan kanssa ja otti aviomiehensä sukunimen. Heille syntyi tyttölapsi elokuussa 2016. Harkki sairastui vuonna 2013 melanoomaan, mutta on parantunut siitä.


Kongon demokraattisen tasavallan jalkapallomaajoukkue on Kongon demokraattisen tasavallan jalkapalloliiton hallinnoima joukkue, joka edustaa Kongon demokraattista tasavaltaa kansainvälisissä jalkapallo-otteluissa.


title: Kongon demokraattisen tasavallan jalkapallomaajoukkue

text: Vuosina 1971–1997 se tunnettiin valtion tapaan nimellä Zaire. Kongon demokraattisen tasavallan maajoukkue on myös pelannut nimillä Belgian Kongo ja Kongo-Kinshasa. FIFA:n jäsen se on ollut vuodesta 1963 lähtien.


text: Kongon demokraattinen tasavalta on voittanut kaksi Afrikan mestaruutta, vuonna 1968 sekä Zairen nimellä vuonna 1974. Jalkapallon maailmanmestaruuskilpailujen lopputurnaukseen se osallistui vuonna 1974. Zaire jäi silloin alkulohkonsa viimeiseksi. Saldona oli kolme häviötä, ei tehtyjä maaleja ja 14 päästettyä maalia.


title: Alfons Arlander

text:
Alfons Wilhelm Arlander (käytti Saksassa nimeä Zühlke) (29. maaliskuuta 1890 Porvoo – 16. tammikuuta 1918 Osnabrück) oli suomalainen gruppenführer. Hänen vanhempansa olivat koneenkäyttäjä Julius Teodor Arlander ja Maria Sofia Karlsson ja hänen puolisonsa oli Eva Maria Hallman. Alfons Wilhelm Arlander kävi 5/8 lk. Porvoon ruotsalaista lyseota sekä Turun ruotsalaisen kauppaopiston.
Turussa hän hoiti omistamaansa paperikauppaa ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 25. helmikuuta 1915, hän oli ensimmäisten suomesta lähteneiden joukossa ja osallistui Pfadfinder-kurssille. Hänet siirrettiin 31. elokuuta 1915 pataljoonan pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, Schmardenissa ja Aa-joella. Alfons Wilhelm Arlander menehtyi 28-vuotiaana tapaturmaisesti junaonnettomuudessa lähellä Osnabrückin kaupunkia, kun hän oli saattamassa jääkäriystäviään pataljoonasta Kölniin työlomalle. Hänet oli haudattu Osnabrückin sotilashautausmaalle, kunnes hänet myöhemmin siirrettiin kotimaahan ja Turun sankarihautaan.


title: Kauhalammi

text: Kauhalammi on Kauhajoen kaakkoisosassa, Kauhanevan–Pohjankankaan kansallispuiston alueella sijaitseva Kauhanevan suoalueen suurin lampi. Lampi sijaitsee 167,7 metriä merenpinnan yläpuolella. Kauhalammia kiertää pitkospuureitistö. Väriltään lammen vesi on ruskeaa.


title: Kauhalammi

text: Kauhalammin rannassa on laituri, jolta voi mennä uimaan lampeen. Viralliset uimarannat kansallispuistosta kuitenkin puuttuvat. Puiston alueella on ainoastaan Kauhalammista sallittua kalastaa ja sielläkin vain pilkillä ja mato-ongella. Lammen pohjoispuolella on luontotorni.


title: Kauhalammi

text: Kauhalammi on osa Karvianjoen vesistöä. Nykyisessä Suomen valuma-aluejaossa se luetaan Karvianjoen vesistön sisällä Aunesluoman valuma-alueeseen. Ehdotetussa uudessa Suomen valuma-aluejaossa se luetaan saman vesistön sisällä Kauhaluoman valuma-alueeseen.


title: Ihara Saikaku

text: Ihara Saikaku (, 1642–1693) oli japanilainen runoilija ja "kelluvaa maailmaa" kuvaavan proosan (ukiyo-zōshi) kehittäjä.


title: Ihara Saikaku

text: Hän syntyi vauraan kauppiaan, Hirayama Tōgōn, perheeseen Osakassa ja opiskeli aluksi haikai-runoutta Matsunaga Teitokun ohjauksessa. Myöhemmin hän siirtyi opiskelemaan Nishiyama Sōinin johdolla Danrin-koulukunnan runoutta, jossa painotettiin humoristista ketjurunoutta. Hänen on huhuttu kirjoittaneen yli 10 000 haikaita yhdessä vuorokaudessa.


title: Ihara Saikaku

text: Myöhemmin elämässään hän alkoi kirjoittaa rohkeita kertomuksia kauppiasluokan ja rakastajattarien talous- ja rakkausseikkailuista. Tarinat olivat nousevan kauppiasluokan makuun, sillä heitä viihdyttivät taiteet ja nautintokorttelit. Kun Saikakun suosio ja lukijakunta kasvoivat ja laajenivat koko Japaniin, lisääntyi myös hänen julkaisemansa kirjallisuus. Kun Saikaku menehtyi 51-vuotiaana vuonna 1693, hänestä oli tullut yksi Edo-kauden suosituimmista kirjailijoista. Omana aikanaan hänen tuotantoaan ei kuitenkaan pidetty korkeakulttuurina, koska se oli suunnattu kaupunkilaisväestölle, joka oli sen myös popularisoinut. Nykyään Saikakun teoksia kuitenkin arvostetaan merkityksellisinä japaninkielisen fiktion kehitykselle.


title: Puskaradio

text: Puskaradio (myös "viidakkorumpu") on leikillinen nimitys huhujen, kuulopuheen, juorun kautta kulkevista epävirallisista tietokanavista. Kuulopuheet saattavat olla täysin keksittyjä, tositapahtumiin perustuvia tai joidenkin tahallaan liikkeelle laittamia.


title: Manuel Orantes

text: Manuel Orantes Corral (s. 6. helmikuuta 1949 Granada) on espanjalainen tennispelaaja, joka voitti miesten kaksinpelin mestaruuden Yhdysvaltain avoimissa vuonna 1975 Jimmy Connorsia vastaan. Hän pääsi finaaliin Ranskan avoimissa vuonna 1974, mutta hävisi Björn Borgille.


title: Manuel Orantes

text: Vasenkätinen Corral oli parhaimmillaan kaksinpelissä ATP-rankingin sijalla kaksi ja nelinpelirankingin sijalla 160.


title: Manuel Orantes

text: Corral pelasi Davis Cupissa ja kuului myös vuoden 1978 World Team Cupin voittaneeseen maajoukkueeseen.


title: Oinokhoe

text: Oinokhoe () on antiikin Kreikassa käytetty viinikannu. Oinokhoessa on usein ylöspäin kaartuva kahva ja joko apilanmuotoinen tai pyöreä suuaukko.


title: Hubertusburgin rauha

text: Hubertusburgin rauha () oli 15. helmikuuta vuonna 1763 Preussin, Itävallan ja Saksin välillä solmittu rauhansopimus. Rauha solmittiin saksilaisessa Hubertusburgin linnassa ja yhdessä Pariisin rauhan kanssa se päätti vuonna 1756 alkaneen seitsenvuotisen sodan. Sotaa edeltäneet rajat eivät kokeneet rauhan myötä merkittäviä muutoksia. Sleesia jäi osaksi Preussia ja Preussi nousi eurooppalaisten mahtien joukkoon.


title: Harry Keough

text: Harry Joseph Keough (15. marraskuuta 1927 Saint Louis – 7. helmikuuta 2012 Saint Louis) oli yhdysvaltalainen jalkapalloilija, pelipaikaltaan puolustaja.


title: Harry Keough

text: Keough pelasi Yhdysvaltain jalkapallomaajoukkueessa muun muassa maailmanmestaruuskilpailuissa 1950, jossa Yhdysvallat sijoittui kymmenenneksi, ja kesäolympialaisissa Helsingissä 1952 ja Melbournessa 1956. Helsingissä Yhdysvallat sijoittui 17:nneksi, ja Melbournessa joukkue oli viides. Kummassakin olympiaturnauksessa Keough pelasi yhdessä ottelussa.


title: Harry Keough

text: Keough työskenteli peliuransa jälkeen valmentajana Florissant Valley Community Collegessa ja Saint Louisin yliopistossa. Hänet kelpuutettiin National Soccer Hall of Fameen vuonna 1976.


title: Harry Keough

text: Keoughin kuolinhetkellä maailmanmestaruuskilpailuissa 1950 kilpailleesta Yhdysvaltain maajoukkueesta olivat elossa Walter Bahr, Frank Borghi ja John Souza. Joukkue tuli tunnetuksi 1–0-voitostaan Englannin maajoukkuetta vastaan.


title: Borut Božič

text: Borut Božič (s. 8. elokuuta 1980 Ljubljana, Jugoslavia) on slovenialainen maantiepyöräilijä, joka kilpaili ammattilaisena 2004−2018. Hän oli ajajatyypiltään kirimies.


title: Borut Božič

text: Božič aloitti ammattilaisuransa slovenialaisessa Perutnina Ptuj -joukkueessa vuonna 2004. Hän ajoi tallissa kolme vuotta saavuttaen voittoja pienemmissä ammattilaiskilpailuissa muun muassa entisen Jugoslavian alueella. Kaudella 2007 hän edusti Team LPR:ää ja voitti 2.HC-kategoriaan – eli UCI ProTourin jälkeen toiseksi korkeimpaan luokkaan – kuuluvan Tour de Wallonie -etappikilpailun. Vuonna 2008 hän ajoi ruotsalaisessa Cycle Collstrop -joukkueessa. Hän voitti maantieajon Slovenian-mestaruuden yli puolentoista minuutin erolla Matej Stareen.


title: Borut Božič

text: Božič edusti Vacansoleil-tallia vuosina 2009–2011. Hän saavutti ensimmäisen ProTour-tason voittonsa 2009 Puolan ympäriajon ensimmäisellä etapilla. Saman vuoden Espanjan ympäriajossa hän voitti kuudennen etapin ennen Tyler Farraria. Hän siirtyi Astana-talliin kaudelle 2012. Hän voitti tuona vuonna maantieajon Slovenian-mestaruuden sekunnin erolla Marko Kumpiin. Hän sijoittui 2013 Gent–Wevelgem-klassikossa toiseksi 23 sekuntia Peter Saganille hävinneenä. Kaudella 2016 hän edusti ranskalaista Cofidis-joukkuetta ja vuosina 2017−2018 Bahrain-Meridaa.


title: Borut Božič

text: Lähde: Cycling Archives


title: Hubertusburg

text: Hubertusburg on metsästyslinna Wermsdorfin kunnassa saksalaisessa Saksin osavaltiossa. Linnan rakennutti vuosien 1721 ja 1724 välillä Saksin vaaliruhtinas ja Puolan kuningas August II Väkevä. Sen suunnittelusta vastasi saksalainen arkkitehti Johann Christoph von Naumann. Linna on nimetty metsästäjien suojeluspyhimyksen Hubertuksen mukaan, ja se kuuluu Saksin suurimpiin linnoihin.


title: Hubertusburg

text: Hubertusburgissa solmittiin seitsenvuotisen sodan päättänyt Hubertusburgin rauha vuonna 1763 Preussin, Itävallan ja Saksin välillä. Vuodesta 1776 vuoteen 1835 linnassa toimi Königlich Sächsische Steingutfabrik Hubertusburg, joka valmisti keramiikkaa hovin tarpeita varten. Myöhemmin linna toimi muun muassa sairaalana.


title: Darja Domratšava

text: Darja Uladzimirauna Domratšava (, , s. 3. elokuuta 1986 Minsk, Valko-Venäjän SNT, Neuvostoliitto) on valkovenäläinen uransa lopettanut ampumahiihtäjä. Hän on maailmanmestari ja olympiavoittaja ja voitti ampumahiihdon maailmancupin kokonaiskilpailun kaudella 2014–2015. Hän aloitti uransa ampumahiihtäjänä vuonna 1999 ja lopetti vuonna 2018.


title: Darja Domratšava

text: Nuorten MM-kilpailuissa Domratšava voitti vuonna 2005 kultaa sprintissä ja takaa-ajossa, 2006 pronssia takaa-ajossa sekä 2007 hopeaa sprintissä ja takaa-ajossa.


title: Darja Domratšava

text: Domratšava voitti hopeaa Östersundin MM-kisoissa 2008 ollessaan mukana maansa sekaviestijoukkueessa. Pyeongchangin MM-kilpailuissa 2009 hän oli takaa-ajossa viides ja yhteislähdössä kuudes.


title: Darja Domratšava

text: Vancouverin olympialaisissa 2010 Domratšava saavutti pronssia normaalimatkalla. Hän oli yhteislähdössä kuudes ja sprinttikilpailussa kahdeksas. Hanty-Mansijskin MM-kilpailuissa 2011 hän sai hopeaa yhteislähtökilpailussa ja pronssia viestissä. Ruhpoldingin MM-kilpailuissa 2012 hän voitti takaa-ajon maailmanmestaruuden, sai hopeaa sprinttikilpailussa ja oli viides yhteislähdössä. Nové Měston MM-kilpailuissa 2013 hän voitti yhteislähdön maailmanmestaruuden.


title: Darja Domratšava

text: Sotšin olympialaisissa 2014 Domratšava voitti kultaa takaa-ajossa, normaalimatkalla ja yhteislähdössä. Sprintissä hän oli yhdeksäs. Kontiolahden MM-kilpailuissa 2015 hän sijoittui yhteislähdössä neljänneksi ja takaa-ajossa seitsemänneksi. Hochfilzenin MM-kilpailuissa 2017 Domratšava saavutti hopeaa takaa-ajossa oltuaan sprintissä 27:s. Normaalimatkalla hän sijoittui 13:nneksi.


title: Darja Domratšava

text: Pyeongchangin olympialaisissa Domratšava hiihti ankkuriosuuden kultaa voittaneessa Valko-Venäjän naisten viestijoukkueessa. Yhteislähtökilpailussa hän sai hopeaa ja pikakilpailussa hän oli yhdeksäs.


title: Darja Domratšava

text: Domratšava saavutti ensimmäisen palkintokorokepaikkansa maailmancupissa oltuaan kolmas Ruhpoldingin sprinttikilpailussa 16. tammikuuta 2009. Seuraavana viikonloppuna hän oli Anterselvassa toinen sprintissä ja kolmas takaa-ajokilpailussa. Kauden 2008–2009 kokonaispisteissä hän oli seitsemäs ja sprintticupissa viides.


title: Darja Domratšava

text: Kaudella 2009–2010 Domratšava oli kolmas Östersundin normaalimatkalla. Ensimmäisen voittonsa hän saavutti Kontiolahden sprinttikilpailussa 13. maaliskuuta 2010 ja voitti seuraavana päivänä myös takaa-ajokilpailun. Viikkoa myöhemmin Domratšava oli Oslossa toinen pikamatkalla ja takaa-ajossa. Maailmancupin kokonaiskilpailussa hän oli kuudes, normaalimatkan ja takaa-ajon cupissa neljäs.


title: Darja Domratšava

text: Kaudella 2010–2011 Domratšava oli kolmas Östersundin pikakilpailussa. Hochfilzenin pikakilpailussa hän oli toinen ja takaa-ajossa kolmas. Anterselvan yhteislähdössä, Presque Islen takaa-ajossa, Fort Kentin yhteislähdössä ja Oslon pikakilpailussa hän sijoittui kolmanneksi. Oslossa hän oli takaa-ajossa toinen ja voitti yhteislähtökilpailun. Maailmancupin kokonaiskilpailussa hän oli kuudes ja takaa-ajocupissa viides.


title: Darja Domratšava

text: Kaudella 2011–2012 Domratšava voitti Östersundin normaalimatkan ja Hochfilzenin ensimmäisen takaa-ajokilpailun. Hochfilzenin toisessa pikakilpailussa hän oli toinen ja toisessa takaa-ajossa kolmas. Oberhofin pikakilpailussa hän sijoittui toiseksi. Anterselvassa hän oli pikakilpailussa kolmas ja voitti yhteislähdön. Oslossa hän sijoittui sprintissä ja yhteislähdössä toiseksi sekä takaa-ajossa kolmanneksi. Kontiolahdella hän oli sprintissä ja takaa-ajossa kolmas. Hanty-Mansijskissa hän sijoittui sprintissä kolmanneksi ja voitti takaa-ajon sekä yhteislähdön. Maailmancupin kokonaiskilpailussa hän oli toinen. Hän voitti takaa-ajon ja yhteislähdön cupit, sijoittui toiseksi pikakilpailun cupissa ja kolmanneksi normaalimatkan cupissa.


title: Darja Domratšava

text: Kaudella 2012–2013 Domratšava sijoittui toiseksi Östersundin normaalimatkalla ja takaa-ajossa. Hän voitti Hochfilzenin sprintin. Ruhpoldingissa hän sijoittui toiseksi sprintissä ja massalähdössä, Anterselvassa kolmanneksi sprintissä. Oslossa hän oli sprintissä toinen ja yhteislähdössä kolmas. Sotšissa hän voitti normaalimatkan. Maailmancupin kokonaiskilpailussa hän oli toinen, samoin pikakilpailun ja yhteislähdön cupeissa. Normaalimatkan cupissa hän oli kolmas.


title: Darja Domratšava

text: Kaudella 2013–2014 Domratšava voitti Oberhofin sprintin ja takaa-ajon sekä sijoittui yhteislähdössä kolmanneksi. Ruhpoldingin normaalimatkalla hän oli toinen ja Anterselvan sprintissä kolmas. Hän voitti Pokljukan yhteislähdön. Kontiolahden takaa-ajossa hän oli toinen. Oslossa hän voitti pikakilpailun. Maailmancupin kokonaiskilpailussa hän oli kolmas. Hän voitti yhteislähtöcupin, sijoittui normaalimatkan cupissa toiseksi sekä pikakilpailun ja takaa-ajon cupeissa kolmanneksi.


title: Darja Domratšava

text: Kaudella 2014–2015 Domratšava voitti ensimmäistä kertaa maailmancupin kokonaiskilpailun. Hän voitti Östersundin normaalimatkan ja Pokljukan takaa-ajokilpailun. Pokljukan yhteislähtökisan hän keskeytti toisen ampumapaikan jälkeen. Domratšava voitti Oberhofin yhteislähtökilpailun ja oli Ruhpoldingissa sprintissä toinen ja voitti yhteislähtökilpailun. Anterselvassa hän voitti sprintin sekä takaa-ajon ja Nové Městossa takaa-ajokilpailun. Oslossa hän oli toinen normaalimatkalla ja voitti pikakilpailun. Kontiolahden MM-kilpailujen yhteydessä Domratšava varmisti itselleen pikacupin voiton. Hanty Mansijskissa Domratšava oli pikakisan kolmas, voitti takaa-ajon ja oli yhteislähdössa neljäs. Hän sijoittui normaalimatkan ja takaa-ajon cupeissa toiseksi ja yhteislähtöcupissa kolmanneksi.


title: Darja Domratšava

text: Ennen kautta 2015–2016 Domratsava ilmoitti sairastavansa mononukleoosia ja jättävänsä kauden väliin.


title: Darja Domratšava

text: Kaudella 2016–2017 hän sijoittui Hochfilzenin MM-hopean lisäksi kolmanneksi Kontiolahden pikakilpailussa.


title: Darja Domratšava

text: Kaudella 2017–2018 hän voitti Hochfilzenin pikakilpailun ja sijoittui takaa-ajossa kolmanneksi. Anterselvassa hän oli takaa-ajossa kolmas ja voitti yhteislähdön. Kontiolahdella hän voitti pikakilpailun. Oslossa hän oli toinen pikakilpailussa ja voitti takaa-ajon. Tjumenissa hän voitti sekä pikakilpailun että yhteislähdön. Hän sijoittui maailmancupin kokonaiskilpailussa kolmanneksi, pikakilpailun cupissa toiseksi, yhteislähtöcupissa neljänneksi sekä takaa-ajon ja normaalimatkan cupeissa viidenneksi.


title: Darja Domratšava

text: Domratšava ilmoitti lopettavansa uransa ampumahiihtäjänä kesäkuussa 2018.


title: Darja Domratšava

text: Domratšava avioitui heinäkuussa 2016 ampumahiihtäjä Ole Einar Bjørndalenin kanssa. Heille syntyi lapsi lokakuussa 2016.


title: Darja Domratšava

text: Domratšava työskenteli Valko-Venäjän turvallisuuspalvelulle KGB:lle noin 10 vuoden ajan vuoden 2014 kesäkuuhun saakka, yleten siellä yliluutnantiksi.


Interstella 5555: The 5tory of the 5ecret 5tar 5ystem on japanilais-ranskalainen anime-musikaalielokuva, joka julkaistiin vuonna 2003. Elokuva perustuu Daft Punkin "Discovery"-albumiin, joka soi alusta loppuun elokuvan aikana. Elokuvassa ei ole lainkaan dialogia, eikä muutamia ääniefektejä lukuun ottamatta muitakaan ääniä.


title: Interstella 5555: The 5tory of the 5ecret 5tar 5ystem

text: Elokuva kertoo viidestä sini-ihoisesta muusikkohumanoidista. Yksi olennoista on naispuolinen, joka miespuolisen olennon kanssa soittaa yhtyeessä kitaraa, solisti on afrotukkainen olento ja hän soittaa lisäksi syntetisaattoria, rumpalina toimii pienikokoisempi olento.


text: Elokuvan alussa yhtye soittaa areenalla Daft Punkin ”One More Time” -kappaletta tuntemattomalla planeetalla. Samaan aikaan eräänlaisessa valvontakeskuksessa kolme olentoa seuraa tätä konserttia, eivätkä he huomaa tuntematonta alusta, joka aloittaa laskeutumisen planeetalle. Aluksen laskeuduttua mustiin pukuihin ja kaasunaamareihin pukeutuneet humanoidit levittäytyvät areenan ympärille. Valvomossa tajutaan, mitä on tapahtunut, ja olennot kiirehtivät antamaan hälytyksen, ja kappale loppuu.


text: Seuraava kappale on ”Aerodynamic”. Hyökkääjät kaasuttavat areenan katsojat ja yhtyeen, jonka jäsenet menettävät tajuntansa, lukuun ottamatta yhtyeen mieskitaristia, joka kamppailee hyökkääjiä vastaan ja pakenee. Eräs hyökkääjistä ampuu hetken kestäneen takaa-ajon jälkeen häntä varsijousen kaasua sisältäneellä nuolella. Yhtye siirretään alukseen, ja kappale päättyy.


text: Seuraava kappale on ”Digital Love”. Sen alussa sininen humanoidi imuroi kitaran muotoisen aluksensa ulkopintaa. Sisälle alukseen siirryttyään hän alkaa muistella yhtyeen naispuolista jäsentä unessaan, ja ilmenee, että he ovat olleet yhdessä. Seuraavaksi hän herää hälytykseen ja siirtyy aluksen ohjaamoon, jossa huonokuntoinen valvoja lähettää aiemmin nähdyn planeetan valvomosta turvakamerakuvia tapahtuneesta. Hän määrittää välittömästi hyökkääjien sijainnin ja lähtee heidän peräänsä. Seuraavaksi seurataan kaappaajien alusta, jossa yhtyeen jäsenet ovat kapseleissa ja kaappaajat valmistelevat jotakin. Tässä kohtaa esiintyy myös henkilö, jonka kasvoja ei paljasteta mutta kohdasta selviää kuka ilmeisesti on kaiken takana. Alus siirtyy eräänlaisen neljäkkään muotoisen kaksiulotteisen pyörivän portaalin kautta maahan. Takaa-ajaja havaitsee, että kaappaajien alus katoaa ja seuraa portaaliin. Kaappaajat ilmestyvät kuun vieressä portaalista ja aloittavat laskeutumisen maahan, jonka aikana alus muotoutuu tavallisen matkustajakoneen muotoiseksi ja lentää vuoristoalueella, missä paimenpoika näkee sen. Seuraavaksi takaa-ajaja siirtyy kuun viereen, ja hänen aluksensa on vaurioitunut. Kaappaajat laskeutuvat kentälle, jossa yhtyeen jäsenten kapselit siirretään hangaariin sisään pukuun pukeutuneen kaappaajien johtajan seuratessa. Takaa-ajajan alus tekee pakkolaskun metsikköön, ja kappale loppuu.


text: Seuraavaksi alkaa soida kappale ”Harder, Better, Faster, Stronger”. Hangaarista on siirrytty keskukseen, jossa yhtyeen jäsenet kulkevat automaattisella linjastolla. Siinä heidän päällysvaatteensa poistetaan, iho värjätään ihmisen ihonvärin mukaiseksi, muistot muunnetaan koneellisesti vastaamaan tavallisen ihmisen muistoja ja tallennetaan cd-levykkeille. Seuraavaksi heidät puetaan ihmisten vaatteisiin ja jokaiselle asennetaan lasit, jotka ovat yhteydessä heidän päähänsä. Taustalla esiintyy jälleen mystinen kaappaajien johtaja.


text: Kun oliot on muutettu tavallisiksi ihmisiksi alkaa soida ”Crescendolls”. Tässä vaiheessa oliot kuljetetaan laboratoriosta parkkipaikalle, jossa he nousevat limusiinin kyytiin. Heidät kuljetetaan levytysstudiolle, jossa heitä odottaa tuottaja. Heidän annetaan valita itselleen sopivat soittimet ja silloin alkaa ”One More Time” -laulun levytys. Heidät on ilmeisesti tuotu maapallolle ainoastaan soittamaan kyseistä kappaletta. Kappaleen nimi tulee siitä, että olioiden yhtyeen nimi on The Crescendolls. Tässä vaiheessa näkyy nopeutettuna yhtyeen nousu latauslistan ykköseksi.


text: Silloin alkaa soida rauhallinen kappale nimeltään ”Nightvision”. Viides olio on tullut kaupunkiin rämeiköstä rähjäiseksi ihmiseksi pukeutuneena. Hän näkee mainoksessa ystävättärensä ja alkaa etsiä tätä. Sillä aikaa yhtyeen jäsenet ovat väsyneet kirjoittamaan nimikirjoituksia, mutta salaperäinen henkilö pakottaa heidät siihen.


text: Tämän jälkeen yhtyeellä on keikka. He lentävät sinne omalla ilmalaivallaan, minkä jälkeen he alkavat soittaa. Heidän ystävänsä kuitenkin lentää paikalle ja palauttaa kaikkien muiden paitsi naisen muistin, sillä hän ei ehdi tehdä sitä. Tämän jälkeen alkaa takaa-ajo.


title: Walter Bahr

text: Walter Alfred Bahr (1. huhtikuuta 1927 – 18. kesäkuuta 2018) oli yhdysvaltalainen jalkapalloilija. Hän edusti Yhdysvaltain jalkapallomaajoukkuetta vuoden 1950 maailmanmestaruuskilpailuissa, joissa Yhdysvaltain maajoukkue yllättäen voitti Englannin maajoukkueen 1–0.


title: Walter Bahr

text: Bahr kilpaili vuoden 1948 kesäolympialaisissa Lontoossa. Hän työskenteli peliuransa jälkeen valmentajana ja on kuulunut National Soccer Hall of Fameen vuodesta 1976. Wes Bentley esitti häntä elokuvassa "The Game of Their Lives" (2005).


title: Frank Borghi

text: Frank Borghi (9. huhtikuuta 1925 – 3. helmikuuta 2015) oli yhdysvaltalainen jalkapalloilija (maalivahti). Hän kuului maajoukkueeseen, joka yllättäen voitti Englannin joukkueen 1–0 vuoden 1950 maailmanmestaruuskilpailuissa.


title: Frank Borghi

text: Borghi syntyi St. Louisissa, Missourissa, ja aloitti urheilu-uransa baseballissa. Hän kuului National Soccer Hall of Fameen vuodesta 1976.


title: Frank Borghi

text: Borgh kuoli 89-vuotiaana 3. helmikuuta 2015. Hänen jälkeensä vuoden 1950 Yhdysvaltain maajoukkueesta on elossa enää Walter Bahr.


title: John Souza

text: John Benevides ”Clarkie” Souza (12. heinäkuuta 1920 – 11. maaliskuuta 2012) oli yhdysvaltalainen jalkapalloilija. Hän kuului Yhdysvaltojen maajoukkueeseen, joka yllättäen voitti Englannin joukkueen 1–0 vuoden 1950 maailmanmestaruuskilpailuissa.


title: John Souza

text: Souza kilpaili kesäolympialaisissa vuosina 1948 Lontoossa ja 1952 Helsingissä. Hän on kuulunut National Soccer Hall of Fameen vuodesta 1976.


title: Fusuma

text: Fusuma (), pidemmin fusumashōji (), on perinteisessä japanilaisessa arkkitehtuurissa läpinäkymätön, liukuva, huonetilaa jakava seinäke. Läpikuultavia likuseiniä kutsutaan vuorostaan nimellä "akarishōji". Fusumat ovat puurakenteisia ja paperilla päällystettyjä. Nykyisin ne ovat useimmiten koristelemattomia, mutta aiemmin ne saatettiin peittää loisteliain maalauksin.


title: Fusuma

text: Nara- ja Heian-kausilla huonetilan jakamiseen käytettiin taiteltavia seinäkkeitä, joiden rakenne oli hyvin samankaltainen kuin myöhempien fusuma-seinien mutta jotka eivät olleet liukuvia. Liukuseiniä alettiin käyttää Heian-kauden loppu- tai Kamakura-kauden alkuvaiheilla, aluksi hienoston "shoin"-tyylisissä huviloissa ja myöhemmin myös tavallisen kansan asunnoissa. Hienostuneimmat fusumat peitettiin silkillä ja koristeltiin kuuluisien taiteilijoiden maalauksin. Rakennuksen eri tilat saatettiin koristella erilaisin luontoaihein. Toisin kuin seinälle ripustettavat maalaukset, fusumat olivat osa talon pysyvää sisustusta ja siten alttiina auringonvalolle, lämpötilan vaihteluille ja kulumiselle. Joitakin fusuma-seiniä Muromachi- ja Momoyama-kausilta on kuitenkin säilynyt.


title: Fusuma

text: Fusuman rakenteena on puukehikko (襖骨, "fusumabone"), joka on varustettu pysty- ja vaakasuuntaisin välipuittein. Kehikon kulmiin ja vetimen kohdalle kiinnitetään sen vahvistamiseksi puulevyt (火打板, "hiuchi-ita" tai 力板, "chikara-ita"). Kehikon keskimmäinen vaaka- ja pystypuite ovat muita vahvempia (力骨, "chikarabone" tai 力子, "chikarako"). Kehikko päällystetään paperikerroksin ja viimeistellään korkealaatuisemmalla, mahdollisesti lakatulla puukehällä, joka sahataan liukuoven ylä- ja alakiskoon sopivaksi. Fusuman upotettu vedin (引手, "hikite") on tavallisesti pyöreä, mutta aiemmin käytettiin usein yksilöllisen muotoisia vetimiä.


title: Matti Otala

text: Matti Niilo Tapani Otala, vuoteen 1963 saakka Lehto, (26. joulukuuta 1939 – 9. elokuuta 2015 Helsinki) toimi Oulun yliopiston elektroniikan professorina, VTT:n tutkimuslaboratorion johtajana, useiden eri yritysten johtotehtävissä sekä TTKK:n tuotantotalouden emeritusprofessorina.


title: Matti Otala

text: Matti Lehto syntyi Oulussa 1939. Hänen sukunimensä oli vuoteen 1963 asti Lehto, mutta hän muutti sen Otalaksi. Hän valmistui ylioppilaaksi Arkadian yhteislyseosta Helsingistä vuonna 1958, diplomi-insinööriksi Teknillisestä korkeakoulusta (TKK) vuonna 1963, tekniikan lisensiaatiksi TKK:sta vuonna 1967 ja tekniikan tohtoriksi Oulun yliopistosta vuonna 1969. Lisäksi hän opiskeli insinööriksi Lontoossa vuonna 1983 ja on valantehnyt kielenkääntäjä. Jatko-opintoja ulkomailla Otala harjoitti Eindhovenissa Hollannissa 1970-luvun alussa, Pariisissa 1974, Lausannessa Sveitsissä 1982 ja MIT:ssä Yhdysvalloissa vuonna 1988.


title: Matti Otala

text: Otala toimi Tesvisio Oy:n lähettimen hoitajana 1960-luvun alussa, sitten Helvar Oy:n elektroniikkaosaston päällikkönä, Nokia Oy Elektroniikassa projektipäällikkönä, Oulun yliopiston elektroniikan professorina 1967–1974, VTT:n elektroniikkalaboratorion johtajana Oulussa 1975–1983. Kone Oy:n hissiryhmän teknisenä johtajana 1983–1986, Nokia-yhtymän tiede- ja teknologiajohtajana 1986–1990, Telenorma GmBH:n varatoimitusjohtajana Frankfurtissa 1990–1993, Robert Bosch GmBH:n yhtymäjohtokunnan tieteellisenä ja strategisena neuvonantajana 1994–1998 sekä Tampereen teknillisen korkeakoulun tuotantotalouden emeritusprofessorina 1995–1999.


title: Matti Otala

text: Lisäksi hän oli Philips Research Laboratories -tutkimusyksikön tieteellinen neuvonantaja 1970-luvun alussa ja mukana CD-levyn kehittämisessä, CNET-tutkimuslaitoksen tutkija Pariisissa vuonna 1994, Harman Kardonin pääinsinööri New Yorkissa 1978–1980 ja Shin Shirasuna Electric Corporationin pääsuunnittelija Nagoyassa Japanissa 1978–1980.


title: Matti Otala

text: Otala julkaisi yli 300 tieteellistä julkaisua, minkä lisäksi hänellä oli useita patentteja. Tunnetuimmaksi Otalan tutkimustyön tuloksista lienee tullut ns. katkoäänien rikkoutumisen eli TIM-särön (Transient Intermodulation Distortion) analyysi.


title: Matti Otala

text: Otala nimitettiin Tampereen teknillisen korkeakoulun kunniatohtoriksi vuonna 1992. Monista muista hänen saamistaan tunnustuksista mainittakoon Tauno Tönningin Säätiön tunnustuspalkinto erityisistä ansioista elektroniikka-alan kehittämiseksi Pohjois-Suomessa.


title: Fender Mustang Bass

text: Fender Mustang Bass on vuodesta 1964 alkaen Fender Mustangista valmistettu bassoversio. Mustang Bass oli viimeinen Leo Fenderin Fenderille suunnittelema bassokitara ennen hänen lähtöään yhtiöstä vuonna 1970.


title: Fender Mustang Bass

text: Fender Mustang on lyhytskaalainen basso, jonka mensuuri on 30 tuumaa. Ruusupuisessa otelaudassa on 19 nauhaa.


title: Fender Mustang Bass

text: Mustangia ovat käyttäneet monet muusikot, kuten The Ramonesin Dee Dee Ramone ja The Rolling Stonesin Bill Wyman.


title: Inga Landgré

text: Inga Landgré (s. 6. elokuuta 1927) on pitkän uran luonut ruotsalainen näyttelijä. Hän on esiintynyt 1940-luvulta 2000-luvulle saakka lukuisissa elokuvissa, joihin lukeutuvat muun muassa "Kun kaupunki nukkuu" (1950), "Naisten unelmia" (1955) ja "Hugo ja Josefin" (1967).


title: Inga Landgré

text: Landgré oli vuosina 1949–1959 naimisissa näyttelijä Nils Poppen kanssa.


title: Stig Olin

text: Stig Olin (11. syyskuuta 1920 – 28. kesäkuuta 2008 Tukholma) oli ruotsalainen näyttelijä, elokuvaohjaaja, käsikirjoittaja ja lauluntekijä.


title: Stig Olin

text: Hänen töidensä joukossa on elokuva "Mord, lilla vän" (1955), jonka hän sekä käsikirjoitti että ohjasi. Hän itse esiintyi yhdessä päärooleista Inga Landgrén ja Gösta Cederlundin kanssa. Lisäksi hänellä oli rooli muun muassa Ingmar Bergmanin elokuvassa "Kesäinen leikki" (1951).


title: Stig Olin

text: Olinin iskelmiä ovat esimerkiksi ”En gång jag seglar i hamn” (), ”Jag tror på sommaren” (”Taas on aika auringon”), ”Karusellvisan” ja ”På söndag”. Kansainvälisesti laajemmin tunnettu on hänen tyttärensä, näyttelijä Lena Olin. Olinilla on myös poika, Mats Olin.


title: Frezza

text: Frezza on Pauligin valmistama maito-jääkahvijuoma. Markkinoille juoma tuli vuonna 2001. Markkinoilla on tällä hetkellä myytävänä neljää makua: suklainen "Frezza Mocca", lievästi vaniljan makuinen "Frezza Vanilla", minttusuklaan makuinen "Frezza Chokomint" sekä 2011 myyntiin tullut lakritsan ja toffeen makuinen "Frezza Black Toffee".


title: Frezza

text: Frezza-juomat ovat vähälaktoosisia, ja niitä myydään kahden desilitran lasipurkeissa. Kaikkien Frezza-juomien maitopitoisuus on 88 prosentista 97 prosenttiin.


title: Frezza

text: Useat Frezza-tuotteet ovat poistuneet markkinoilta.


title: Frezza

text: Frezzasta oli vuonna 2006 myynnissä toffeen makuinen "Frezza Caramel", jota valmistettiin rajoitettu erä.


title: Frezza

text: Frezza Mocca palkittiin Nielsen Finlandin Vuoden Päivittäistavaralanseeraus -palkinnolla vuonna 2002. Frezzaa on mainostettu myös televisiossa.


title: Frezza

text: Frezza toi maaliskuussa 2011 myyntiin uutuutena lakritsan ja toffeen makuisen "Frezza Black Toffeen".


title: Fleurusin taistelu

text: Fleurusin taistelu käytiin 29. elokuuta 1622 kolmikymmenvuotisen sodan aikana lähellä Fleurusin kaupunkia nykyisen Belgian alueella. Taistelussa espanjalaiset kohtasivat protestanttien yhdistyneen armeijan.


title: Fleurusin taistelu

text: Espanjan Ambrogio Spinola piiritti Bergen-op-zoomin kaupunkia. Hollantilaiset kutsuivat protestantit apuun. Spiniola lähetti Gonzalo Fernández de Córdoban pysäyttämään lähestyvät protestantit Fleuruksen kohdalla.


title: Fleurusin taistelu

text: Protestantit oli kutsuttu Elsassista Hollantiin, ja he olivat marssineet nopeasti koko Pohjois-Ranskan poikki. Sedanista lähti 25 000 miestä, mutta perille pääsi vain 14 000. Monet olivat joutuneet valloni-talonpoikien surmaamiksi matkan varrella. Jäljelle jäänyt jalkaväki oli väsynyttä ja huonokuntoista, mutta ratsuväki oli motivoitunutta. Monet ratsuväkeen värvätyistä olivat saksalaisia aatelismiehiä, ja heidän varusteensa olivat hyvässä kunnossa.


title: Fleurusin taistelu

text: Protestanttien joukkoja johtivat palkkasoturit Ernst von Mansfeld ja Christian Braunschweig, jotka onnistuivat viemään joukkonsa läpi espanjalaisten linjojen, mutta kokivat raskaita tappioita. Jalkaväestä menetettiin noin puolet.


title: Fleurusin taistelu

text: Espanjalaiset selvisivät vähillä miestappioilla ja surmasivat suuren määrän vihollisen taistelijoita, ryöväsivät näiltä lukuisia tykkejä ja lippuja. Strategisesti he kuitenkin kokivat tappion, sillä kaupungin piiritys saatiin purettua.


title: NBC page

text: NBC page tarkoittaa nuorta henkilöä, joka työskentelee NBC:n NBC Radio City Studioilla New Yorkissa tai NBC Universalin studioilla Kalifornian Burbankissa.


title: NBC page

text: NBC aloitti page-ohjelmansa vuonna 1933 yhtiön Rockefeller Centerin pääkonttorissaan, myöhemmin sitä laajennettiin Yhdysvaltain länsirannikolla sijaitseville Burbankin studioille. 1950-luvulla NBC tarjosi koulutusohjelmaansa myös yhtiön muille asemille. NBC pagen koulutukseen kuuluu johdatus opastettuihin kierroksiin NBC:n studioilla ja suorittaa useita yleisön palveluun liittyviä tehtäviä NBC ohjelmissa.


title: NBC page

text: NBC pagen valinnan on sanottu olevan erittäin suurta kilpailua, tuhansista paikanhakijoista vain 50 valitaan vuosittain mukaan koulutukseen. Entiset paget ovat kuvailleet haastatteluprosessia uuvuttavaksi ja hankalaksi, sillä NBC havittelee parasta mahdollista julkisuuskuvaa. Hakijoilta vaaditaan vähintään college-tason koulutusta.


title: NBC page

text: Huolimatta siitä, että pagen palkka on matala, he saavat työskennellä ohjelmissa kuten The Tonight Show ja Saturday Night Live. Suurin osa pageista menee myöhemmin töihin NBC:lle tai muuhun mediaan. Joistakin on tullut tunnettuja julkisuuden henkilöitä.


title: Stadtlohnin taistelu

text: Stadtlohnin taistelu 6. elokuuta 1623 oli Katolisen liigan ja saksalaisten protestanttien yhteenotto kolmikymmenvuotisessa sodassa.


title: Stadtlohnin taistelu

text: Vuosi Fleurusin taistelun jälkeen Christian Braunschweig oli saanut komentoonsa viisitoistatuhatta levännyttä ja vasta rekrytoitua miestä. Hän oletti saavansa tukea Ernst von Mansfeldiltä, mutta tämä hylkäsi avunpyynnön varojen puutteessa. Niin Braunschweig oli keskellä katolista aluetta suhteellisen pienen armeijan kanssa ilman toivoa täydennysmiehistä. Hän eteni Weser- ja Ems-jokien yli, mutta Baijerin herttua Maksimilian lähetti Johann Tillyn joukkoineen häntä vastaan, Tillyn kurinalaisemmat joukot pysäyttivät protestanttien etenemisen. Ratsuväki pärjäsi kohtuullisesti, mutta jalkaväki jäi loukkuun suoalueen ja vihollisjoukkojen väliin. Katoliset surmasivat 6000 protestanttia ja ottivat 4000 vangiksi. Braunschweig itse pakeni parintuhannen ratsumiehen kanssa.


title: Stadtlohnin taistelu

text: Taistelu jäi Christian Braunschweigin viimeiseksi. Hän yritti vielä koota joukkojaan vuonna 1626 mutta menehtyi sairauteen kesäkuussa 1626 vain 26-vuotiaana.


title: Stadtlohnin taistelu

text: Kun uutiset häviöstä saavuttivat Fredrik V:n, tämän oli tehtävä rauha keisari Ferdinand II:n kanssa. Hänen Kurpfalzin valtakuntansa jaettiin katolisille ruhtinaille, ja vaaliruhtinaan asema siirrettiin Baijerin herttua Maksimilianille, joka oli hänen kaukainen serkkunsa. Maaton Fredrik V pakeni ulkomaille ja taivutteli Alankomaita, Tanskaa ja Ruotsia tukemaan hänen asiaansa.


title: Stadtlohnin taistelu

text: Protestanttien asema sai murskaavan iskun, omaisuuden takavarikointi ja Böömin ylimystön tukahdutus johtivat maan palaamisen katolisuuteen kahdensadan vuoden hussilaisuuden ja muun harhaopin jälkeen. Protestanttisuus kiellettiin Böömissä. Espanja sai maita Rein-Pfalzin alueella valmistautuessaan jatkamaan sotaa Alankomaita vastaan.


title: Jill Knight

text: Joan Christabel Jill Knight, Collingtreen paronitar Knight DBE (s. 9. heinäkuuta 1927) on brittiläinen Konservatiivipuolueen poliitikko. Hän istui parlamentin jäsenenä vuodesta 1966 vuoteen 1997, jolloin hänen paikkansa otti Työväenpuolueen Gisela Stuart.


title: Jill Knight

text: Knight sai vetäydyttyään elinikäisen päärinarvon.


title: Jill Knight

text: Knight tuki Section 28 -lakia, joka kielsi paikallisviranomaisia "edistämästä" homoseksuaalisuutta; käytännössä tämä tarkoitti sitä, että kouluopetuksessakaan homoutta ei saatu esittää suotavana asiana. Laki asui voimaan vuonna 1988 ja tuli kumotuksi vasta 2003.


title: Sampleri

text: Sampleri on elektronisen musiikin työkalu, joka pystyy soittamaan tallennettuja ääninäytteitä, esimerkiksi soittimilla soitettuja osia, tietyllä rytmillä, järjestyksellä, äänenvoimakkuudella ja efekteillä paranneltuna. Samplereita on toteutettu sekä laitteisto- että ohjelmistoversioina.


title: Sampleri

text: Viime vuosien aikana software-samplereiden suosio on ollut kasvussa, sillä yleisimmät musiikintekoon tarkoitetut tietokoneohjelmat sisältävät oman täysin ominaisuuksin varustellun samplerinsa. Suurin osa ammattimuusikoista kuitenkin käyttää vielä hardware-samplereita niiden tarjoaman suoraviivaisen käyttöliittymän, sekä kiistellysti erilaisen tai "paremman" soundin vuoksi.


title: Sampleri

text: Monissa samplereissa on kosketusherkät (engl. "velocity pad), "kumista tai muusta materiaalista valmistetut kosketuspädit, joilla voidaan kontrolloida mm. soivan samplen pituutta ja voimakkuutta.


title: Sampleri

text: Yksi merkittävimmistä samplayksen virstanpylväistä on DJ Shadown esikoisalbumi Endtroducing..., joka on tuotettu lähes täysin kahden Levysoittimen ja MPC-60-samplerin avulla. Levyllä ei käytetty lainkaan perinteisiä soittimia,vaan ainoastaan manipuloituja sampleja.


title: Sampleri

text: Roland Sp-202


title: Sampleri

text: Roland Dr. Sample Sp-303


title: Sampleri

text: Roland Sp-404 (SX)


title: Sampleri

text: Akai MPC 2000


title: Sampleri

text: E-mu SP-1200


title: Sampleri

text: Ensoniq ASR-10


title: Rauman normaalikoulu

text: Raumam normaalikoulu on Rauman kaupungissa sijaitseva peruskoulutuslaitos, jossa toimi luokka-asteet 1–9. Normaalikoulu kuuluu Turun yliopiston kasvatustieteiden tiedekuntaan, joten siellä harjoittelevat opettajaksi opiskelevat. Koulussa toimii esikoulu.


title: Mustat Enkelit

text: Mustat Enkelit on tamperelainen rockyhtye, joka tunnetaan Popeda- ja Yö-henkisestä musiikistaan. Yhtyeen laulaja Jussi Aaltonen on Pate Mustajärven sisarenpoika ja on tuurannut tätä monesti Popedan keikoilla ”vara-Patena”. Yhtyeen rumpali Kari Holm soitti Popedassa 17 vuotta ja kosketinsoittaja Jani Kemppinen seitsemän vuotta.


title: Mustat Enkelit

text: Mustat Enkelit -yhtye aloitti Popedan kappaleita esittävänä cover-yhtyeenä, mutta alkoi pian tehdä omaa materiaalia. Yhtyeen debyyttisingle "Ilmakitaransoittaja" ilmestyi kesällä 2005 ja saavutti suosiota keikoilla. Samaa manserock-linjaa jatkoi huhtikuussa 2006 julkaistu toinen single, joka sisältää kappaleet "Ei aina voi voittaa" ja "Nyt olen vapaa".


title: Mustat Enkelit

text: Helmikuussa 2007 ilmestyi yhtyeen debyyttialbumi "Guru", joka sai suopean vastaanoton lehdistössä ja yleisön keskuudessa. Levy sisältää kaikki siihen asti ilmestyneet singlekappaleet ja yhdeksän muuta kappaletta. Kaikki ovat yhtyeen itsensä tekemiä.


title: Mustat Enkelit

text: Loppuvuodesta 2007 jaettiin radioille uusi single "Voimakenttä", jonka on säveltänyt Markku Petander ja sanoittanut Pauli Hanhiniemi. Petander sävelsi myös 20. helmikuuta 2008 singlenä julkaistun "Nyt aika on" -kappaleen, jonka on sanoittanut Matti Kalliomäki. Paljon radiosoittoa saaneen singlen tuotto lahjoitettiin Suomen sotaveteraaneille. Yhtye ideoi myös "singletaulun", jonka tuotto meni veteraanien hyväksi. Yritykset ynnä muut tahot ostivat ensimmäiset kymmenen numeroitua taulua alkuvuonna 2008 (Vesa Keskinen kalleimman 1 000 eurolla), mutta myös numeroimattomia on myyty. Yhtye keräsi kolmessa kuukaudessa 7 000 euroa veteraaneille. Se on suurin suomalaisen yhtyeen sotaveteraaneille keräämä summa.


title: Mustat Enkelit

text: Tuplasingle "Kaksi maailmaa / Onnen pohjasakkaa" ilmestyi kesäkuussa 2008, ja yhtyeen toinen studioalbumi "Voimakenttä" lokakuun viimeisellä viikolla.


title: Mustat Enkelit

text: 3. helmikuuta 2010 ilmestyi Enkeleiden kolmas studioalbumi "Rakkauden kaava". Siltä julkaistiin ensimmäisenä singlenä paljon radiosoittoa saanut "Hän pukee sinut huntuun" elokuussa 2009. Kesällä 2010 yhtyeeltä ilmestyi kesäinen "Tuhansien rantojen maa" -single, mikä sisältyi myöhemmin myös maaliskuussa 2012 julkaistulle neljännelle studioalbumille "Kuudestoista aamu".


title: Lee Konitz

text: Lee Konitz (s. 13. lokakuuta 1927) on yhdysvaltalainen alttosaksofonisti. Hän syntyi Chicagossa, Illinoisissa juutalaiseen perheeseen ja sai kahdeksanvuotiaana ensimmäisenä soittimenaan klarinetin.


title: Lee Konitz

text: Konitz aloitti uransa 1940-luvulla ja kuului Miles Davisin yhtyeeseen tunnetun "Birth of the Cool" -levytyksen (1949/1950) aikaan. Hän on jatkanut esiintymis- ja levytysuraansa sekä yhteistyössä muiden maailmanluokan jazzmuusikoiden kanssa että yhtyeenjohtajana.


title: Lee Konitz

text: Konitz sai opetusta ja huomattavaa tukea Lennie Tristanolta. Hän on luonut tyylillisesti monipuolisen uran, jota hän on jatkanut 2000-luvulle saakka.


title: Ralph Erskine

text: Ralph Erskine (24. helmikuuta 1914–16. maaliskuuta 2005) oli brittiläissyntyinen arkkitehti, joka eli suurimman osan elämästään Ruotsissa.


title: Ralph Erskine

text: Erskine vietti lapsuutensa Mill Hillissä, Lontoon pohjoisosassa. Hänen vanhempansa olivat Fabian Societyn sosialisteja. Isä oli skotlantilainen presbyteeri, mutta Ralph lähetettiin silti kveekarien kouluun. Vaikka Erskine oli leimallisesti itsenäinen ihminen, hän noudatti kasvuvuosinaan omaksumiaan periaatteita koko elämänsä ajan.


title: Ralph Erskine

text: Erskine opiskeli arkkitehtuuria Lontoossa, ja työskenteli valmistuttuaan Welwynin puutarhakaupunkia suunnitelleessa projektissa. Ennen toista maailmansotaa hän muutti Ruotsiin. Erskine halusi oppia lisää ruotsalaisen muotoilun ja arkkitehtuurin funktionalismista. Häntä houkutti myös ruotsalaisen yhteiskunnan ajattelutapa, ja arkkitehtuurin, muotoilun ja sosiaalisen vastuunkantamisen läheinen yhteys.


title: Ralph Erskine

text: Erskine työskenteli useiden innovatiivisten laajojen hankkeiden parissa sekä Ruotsissa että Englannissa. Hän suunnitteli rakennuksia Tukholman ja Cambridgen yliopistoille. Yksi tunnetuimmista töistä on Bykerin muuri, 620 asunnon kerrostaloryhmä Newcastle upon Tynessä, jonka Erskine suunnitteli 1973-1978.


title: Ralph Erskine

text: Suomessa Erskine muistetaan 1980-luvulla rakennetun Helsingin Malminkartanon keskustakorttelin suunnittelijana.


title: Jiří Pešek

text: Jiří Pešek (4. kesäkuuta 1927 – 20. toukokuuta 2011) oli tšekkiläinen jalkapalloilija ja jalkapallovalmentaja. Hän syntyi Prahassa ja pelasi muun muassa FC Bohemians Prahassa (1939–1951), AC Sparta Prahassa (1952–1955) sekä SK Slavia Prahassa (1956–1959).


title: Jiří Pešek

text: Pešek pelasi Tšekkoslovakian jalkapallomaajoukkueessa yksitoista ottelua, joissa hän teki yhden maalin. Hän kilpaili osana maajoukkuetta vuoden 1954 maailmanmestaruuskilpailuissa.


title: Jiří Pešek

text: Urheilu-uransa jälkeen Pešek toimi valmentajana, valmentaen muun muassa Suomen jalkapallon olympiajoukkuetta 1970- ja 1980-lukujen vaihteessa.


title: Brock Peters

text: Brock Peters (2. heinäkuuta 1927 – 23. elokuuta 2005) oli yhdysvaltalainen näyttelijä, joka esiintyi muun muassa Tom Robinsonin roolissa elokuvassa "Kuin surmaisi satakielen" (1962). Hän kuoli haimasyöpään Los Angelesissa 78-vuotiaana.


title: Brock Peters

text: Peters syntyi New Yorkissa nimellä George Fisher; hänellä oli afrikkalaista ja länsi-intialaista taustaa. Hän esiintyi jo vuonna 1949 "Porgy ja Bess" -teoksessa ja päätti opintonsa City College of New Yorkissa.


title: Brock Peters

text: Peters oli myös hyvin lahjakas laulaja ja hän esiintyi mm. Porgy ja Bess -oopperan nimiosassa vuonna 1964; tästä esityksestä tehtiin levytys.


title: Brock Peters

text: Peters esiintyi myöhemmän uransa aikana muun muassa "Batman"-animaatiosarjassa ja "ssa". Hän teki myös amiraali Cartwrightin roolin elokuvassa Star Trek VI – Tuntematon maa.


title: Brock Peters

text: Hänellä on tähti Hollywood Walk of Famella.


title: Zappa in New York

text: Zappa In New York on Frank Zappan livealbumi. Se nauhoitettiin New Yorkin Palladiumissa joulun väliviikolla 1976, ja julkaistiin 1978.


title: Zappa in New York

text: Albumi sisältää pääosin Zappan uutta materiaalia, puhallinsektion suuresta kokoonpanosta johtuen jazzahtavampaa kuin usealla aikaisemmalla levyllä. Levy oli tarkoitus julkaista osana neljän levyn Läther-projektia (joka julkaistiin 'alkuperäisessä' asussaan vasta vuonna 1996), mutta erimielisyydet Zappan tuolloisen levy-yhtiön Warner Brothersin kanssa estivät tämän. Zappa katkaisikin levyn jälkeen sopimuksensa ko. yhtiön kanssa, vaikka joutui vielä julkaisemaan kolme levyä (Lätherin loppusisältö pilkottuna kolmelle albumille) Warnerilla. Alkuperäiseltä levyltä myös puuttuu raita "Punky's Whips", jota Warner ei suostunut julkaisemaan. Useita muitakin eroavaisuuksia on alkuperäisen julkaisun ja sen välillä, mitä Zappa olisi halunnut.


title: Rintamalotta

text: Rintamalotta on Aarne Tarkaksen ohjaama elokuva vuodelta 1956.


title: Rintamalotta

text: "Tuntemattoman sotilaan" tuottajan Suomen Filmiteollisuuden ohella myös Mauno Mäkelän johtama Fennada-Filmi halusi tuottaa kansallisia kysymyksiä käsitteleviä menestyselokuvia. Yksi näistä oli Tarkaksen ohjaama ja käsikirjoittama "Rintamalotta". Elokuva ei kuitenkaan menestynyt läheskään yhtä hyvin kuin Edvin Laineen ohjaama "Tuntematon sotilas".


title: Rintamalotta

text: Dokumentaarista henkeä tavoitteleva "Rintamalotta" perustuu nimimerkki Tuulikki Rajan (oik. Airi Veijola) samannimiseen romaaniin "Rintamalotta muistelee" (Otava, 1956), joka kuvaa jatkosodan aikaa ja muonituskomppanian arkea.


title: Rintamalotta

text: Elina Salo teki Rintamalotassa ensimmäisen merkittävämmän roolinsa.


title: Rintamalotta

text: Tv-kriitikko Arto Pajukallio kiittää elävää dialogia ja energisiä näyttelijöitä, mutta pitää muuten elokuvaa latteana. Toisen televisiokriitikon mukaan elokuva on onnistunut pienimuotoinen työ, joka täydensi "Tuntematonta sotilasta"..


title: Elizabeth Peters

text: Barbara Mertz(29. syyskuuta 1927 – 8. elokuuta 2013 Frederick, Maryland), tunnettu kirjailijanimillä Elizabeth Peters ja Barbara Michaels, oli yhdysvaltalainen jännityskirjailija. Hän syntyi Cantonissa, Illinoisissa ja sai filosofian tohtorin arvon egyptologiasta Chicagon yliopistolla.


title: Elizabeth Peters

text: Mertz on maailmalla tunnetuin Elizabeth Petersin nimellä julkaistuista Amelia Peabody -kirjoistaan. Sarjan ensimmäinen osa Krokotiili hiekkasärkällä (Crocodile on the Sandbank) on ilmestynyt suomeksi marraskuussa 2008. Sarja sijoittuu enimmäkseen historialliseen Egyptiin ja sen nimikkosankaritar on egyptologi. Tämän lisäksi häneltä on julkaistu suomeksi 13 teosta nimellä Barbara Michaels.


title: Elizabeth Peters

text: Mertz on Agatha-palkinnon voittaja.


title: Billy Pierce

text: Walter William ”Billy” Pierce (2. huhtikuuta 1927 – 31. heinäkuuta 2015) oli yhdysvaltalainen baseballpelaaja. Hän oli vasenkätinen aloitussyöttäjä.


title: Billy Pierce

text: Pierce syntyi Detroitissa, Michiganissa, ja pelasi Major League -tasolla vuosina 1945–1964. Suurimman osan tuosta ajasta hänen joukkueenaan oli Chicago White Sox.


title: Billy Pierce

text: Pierce oli seitsenkertainen All-Star-pelaaja vuosina 1953, 1955–1959 ja 1961. Hän on jäänyt lajinsa Hall of Famen ulkopuolelle.


title: Tarifa

text: Tarifa on kaupunki Lounais-Espanjassa, Andalusiassa ja Cádizin maakunnassa. Kaupungissa on 18 116 asukasta (2016).


title: Tarifa

text: Kaupunki sijaitsee Manner-Espanjan eteläisimmässä osassa Gibraltarinsalmen rannikolla paikassa jossa Välimeri ja Atlantin valtameri kohtaavat. Tarifan alueelta löytyykin Pyreneiden niemimaan eteläisin kohta, Punta de Tarifa. Marokon läheisyys on tehnyt Tarifasta kauttakulkukohteen, josta lähtee useita lauttoja Marokkoon. Myös laiton maahanmuutto on usein kohdistunut alueelle.


title: Tarifa

text: Sijainti kahden meren kohtaamispisteessä tekee Tarifasta hyvän lainelautailukohteen. Kaupungista löytyy myös hyvin säilynyt linna, Castillo de Guzmán sekä arabialaistyylinen vanha kaupunki. Tarifa on tunnettu paleoliittisista kalliomaalauksista, joita löytyy muun muassa Cueva del Moron luolasta. Ilmasto Tarifassa on kuiva, mutta lämpötilat eivät yllä niin korkealle kuin esimerkiksi Sevillassa tai muualla sisämaassa. Tarifan alueelle ulottuu myös Euroopan eteläisin luonnonsuojelualue, Parque Natural del Estrecho. Kaupungissa järjestetään vuosittain afrikkalaisen elokuvan festivaali, Festival de Ciné Africano.


title: Tarifa

text: Tarifan pormestari on Francisco Ruiz Giráldez (PSOE).


title: Konfetti

text: Konfetti on erilaisissa tapahtumissa käytettävä ja ilmaan ammuttava erikoistehoste. Konfetit ovat joko valkoista tai värjättyä paperisilppua tai hyvin ohuesta muovista valmistettua nauhaa, joita yleisimmin näkee hopean, kullan tai valkoisen värisenä. Nauhojen pituudet vaihtelevat muutamasta sentistä aina 10 metriin, kun taas paperisilppu on kooltaan muutamasta millimetristä senttimetriluokkaan. Konfettien materiaali on aina kevyttä, niin että ne leijuisivat ilmassa mahdollisimman pitkään. Lisäksi konfetit ovat pääsääntöisesti palokyllästettyjä, jotta niitä voidaan käyttää rajoitetusti myös pyrotekniikan kanssa.


title: Konfetti

text: Konfetteja ilmaan ampuvat laitteet toimivat yleisimmin hiilidioksidilla tai paineilmalla. Lisäksi löytyy myös laitteita, joissa on tuuletin, mutta sellaisten teho on käytännössä vaatimaton, koska konfetit vaativat noustakseen korkealle suuren lähtönopeuden keveydestään johtuen. Lisäksi markkinoilla on niin kutsuttuja käsikonfettitykkejä. Ne ovat kertakäyttöisiä ja sisältävät konfettien lisäksi voimanlähteenä paineilmapatruunan. Konfetteja voidaan myös sirottaa ylhäältä alaspäin konfettisirottimella. Tällä menetelmällä tavoitellaan yleensä lumisateen vaikutelmaa, varsinkin kun käytetään lumenvalkoisia, noin 1 cm x 1 cm kokoisia konfetteja.


title: Konfetti

text: Konfettien käyttö jättää huvitilaan jälkensä ja niiden laadusta riippuen siivoaminen saattaa olla isokin urakka. Käyttökelpoiseksi välineeksi on osoittautunut lehtipuhallin, joka kytketään imemään ilmaa.


title: Leena Häkinen

text: Gurli Magdaleena ”Leena” Häkinen (oik. Häkinen-Mehto, 10. heinäkuuta 1928 Helsinki – 19. kesäkuuta 1990 Helsinki) oli suomalainen näyttelijä. Hän näytteli suomalaisessa elokuvassa usein herttaista maalaistyttöä tai itsenäistä kaupunkilaisnaista. Myös teatteriurallaan hän sai rooleja laidasta laitaan. Häkinen teki ensimmäisen elokuvaosansa 18-vuotiaana.


title: Leena Häkinen

text: Häkinen kiinnitettiin Suomen Kansallisteatteriin 1. heinäkuuta 1952, ja näytteli siellä aina kuolemaansa saakka. Hän oli teatterissa niin komedienne kuin vakavien draamojen tulkki. Häkisen viimeiseksi työksi jäi pukijatar rouva Georgesin rooli Jean Anouilhin näytelmässä "Colombe".


title: Leena Häkinen

text: Häkinen oli suosittu näyttelijä useissa studiokauden suomalaisissa elokuvissa, usein Martti Katajiston kanssa romanttisissa kansankomedioissa. Hänelle kertyi toistakymmentä elokuvaroolia. Merkittävimmät Häkisen elokuvista ovat "Kanavan laidalla", "Maija löytää sävelen", "Vihaan sinua – rakas", "Pitkäjärveläiset" ja "Rintamalotta".


title: Mikko Heikkinen

text: Mikko Johannes Heikkinen (s. ) on suomalainen arkkitehti. Hänellä on ollut toimisto yhdessä Markku Komosen kanssa vuodesta 1974. Heikkinen on Aalto-yliopiston taiteiden ja suunnittelun korkeakoulun arkkitehtuurin professori.


title: Marleen Gorris

text: Marleen Gorris (s. 9. joulukuuta 1948 Roermond) on alankomaalainen elokuvaohjaaja. Gorris on tunnettu feministi ja homoseksuaalien oikeuksien kannattaja, mikä heijastuu hänen töissään.


title: Marleen Gorris

text: Gorris opiskeli draamaa Amsterdamin yliopistossa. Hän teki läpimurtonsa kotimaassaan vuonna 1982 elokuvalla "De stilte rond Christine M.", joka valittiin vuoden parhaaksi elokuvaksi. Vuonna 1996 hänen elokuvansa "Antonian maailma" voitti parhaan vieraskielisen elokuvan Oscar-palkinnon.


title: Tervajärvi (Karjala)

text: Tervajärvi () on kylä Kurkijoen kunnallishallintoalueella Lahdenpohjan piirissä Karjalan tasavallassa Venäjällä. Tervajärvi sijaitsee Suomen Neuvostoliitolle luovuttamalla alueella.


title: Tervajärvi (Karjala)

text: Suomelle kuuluessaan Tervajärvi oli osa Lumivaaran kuntaa. Se sijaitsi kunnan eteläosassa Kurkijoen vastaisella rajalla. Sen naapurikyliä olivat Lumivaaran alueella Huhtervu ja Kesvalahti.


title: Fred Jones

text: Fred Jones on kuvitteellinen hahmo, joka on tullut tutuksi Scooby-Doo televisiosarjoista ja elokuvista. Joe Rubyn ja Ken Spearsin luoma hahmo teki ensi esiintymisensä vuonna 1969 animaatiosarjassa Scooby-Doo, Where Are You!.


title: Fred Jones

text: Mysteeri jengin johtajana tunnettu amatööri etsivä Freddie on älykäs, komea ja rohkea, kaikkea mitä ryhmän toinen miespuolinen jäsen Shaggy ei ole. Ensimmäisen sarjan jälkeen Freddien kiinnostuksen kohteena on usein ollut erilaiset urheilulajit muun muassa baseball.


title: Fred Jones

text: Jenginsä johtajana hän yleensä kehittää kaikki ansat rikollisia varten, jotka ovat usein Rube Goldbergin tyylisiä. Shaggy ja Scooby-Doo kuitenkin pilaavat nämä ansat vahingossa. Ratkoessaan mysteereitä Fred usein käskee ryhmänsä hajaantumaan etsimään johtolankoja. Samalla hän usein sanoo tunnuslauseensa "Okay, Gang, Let's Split up and search for clues!". Hän yleensä valitsee Daphnen ja Velman mukaansa, kun taas Shaggy ja Scooby-Doo lähtevät kahdestaan etsimään johtolankoja. Jokus kaksikko saa seurakseen Velman.


title: Fred Jones

text: 1990-luvun jälkeisissä elokuvissa ja televisiosarjoissa Fredin vaatetusta on päivitetty enemmän nykyaikaan. Muun muassa hänen neulepuseronsa on sinivalko raitainen, sekä aikaisemmin käyttämä merimiessolmio on lähes tyysti poistettu. Alkuperäinen asuste palautettiin takaisin 2010-luvulla ensimmäisen animaatiosarjan Scooby-Doo! Mystery Incorporatedin myötä.


title: Mauno Hartman

text: Mauno Runar Hartman (5. heinäkuuta 1930 Turku – 18. heinäkuuta 2017 Hollola) oli suomalainen kuvanveistäjä. Hänet tunnetaan suurista hirsirakennelmistaan. Hän opiskeli Ateneumissa ja ulkomailla 1950-luvulla. Hartman työsti suurikokoiset teoksensa perinteisin puurakentamisen menetelmin tapeilla ja kiiloilla. Hän teki myös pienoisveistoksia puusta sekä piirroksia, grafiikkaa ja maalauksia. Hartman teki hirsiset lavasteet Joonas Kokkosen oopperaan "Viimeiset kiusaukset". Hartmanin suurin puuveistos, 18,5 metriä korkea "Stockhimmel", on Volvon pääkonttorissa Göteborgissa. Yli 100 kotimaista yhteis- ja ryhmänäyttelyä, 54 ulkomaista ryhmä- ja yhteisnäyttelyä sekä 46 yksityisnäyttelyä.


title: Mauno Hartman

text: Hartman antoi suuren määrän omia teoksiaan Lahden kaupunginmuseon hoitoon. Itella julkaisi keväällä 2010 postimerkkisarjan, jossa Hartman oli mukana.Hartmanin omaelämäkerta "Minä Manu Hartman, kuvanveistäjä" ilmestyi keväällä 2005 Mauno Hartmanin säätiön julkaisemana. Kirjan tekstisisällön ovat kirjoittaneet Mauno ja Pirkko Hartman, jälkisanat on kirjoittanut Ateneumin intendentti Leena Ahtola-Moorhouse. Ulkoasun on suunnitellut professori Tapani Aartomaa. Kirjan kuvitus esittelee Hartmanin hirsiveistoksia sekä pienimuotoisia teoksia ja maalauksia. Kirjan tekstit on hieman lyhentäen käännetty englanniksi.


title: Mauno Hartman

text: Teos "Minä Manu Hartman, kuvanveistäjä" oli yksi vuonna 2005 Suomen kirjataiteen komitean palkitsemista tietokirjoista ja se sai Grafian Vuoden huiput 2005 -kilpailussa kunniamaininnan.


title: M/S Antares (1967)

text: M/S Antares () oli vuonna 1967 rakennettu 76,42-metrinen rahtilaiva. Laivan rakensi Schlichting Werftin telakka, Saksassa. Alus upposi vuonna 1986 Bremerhavenissa, jonka jälkeen se romutettiin.


title: M/S Antares (1967)

text: Toukokuussa 1967 alus laskettiin vesille ja elokuussa se luovutettiin saksalaisen Argo Reederei Richard Adler & Söhnen omistukseen, joka rekisteröi aluksen Saksan lipun alle nimellä "Antares". Kotisatamaksi tuli Bremen. Luovutuksen jälkeen alus aloitti liikennöinnin reitillä Hampuri–Bremen–Hull.


title: M/S Antares (1967)

text: 4. maaliskuuta 1986 Antares törmäsi Bremerhavenin Columbuskajenissa yhteen neuvostoliittolaisen M/S Kompozitor Borodin -aluksen kanssa. Antares upposi törmäyksen jälkeen, jonka jälkeen se nostettiin ylös ja romutettiin.


title: Rob Nicholson (muusikko)

text: Rob ”Blasko” Nicholson (s. 1970 Los Angeles, Kalifornia) on yhdysvaltalainen rockmuusikko. Hän aloitti uransa basistina Cryptic Slaughter -nimisessä yhtyeessä, mutta nousi julkisuuteen Rob Zombien ja Ozzy Osbournen basistina ollessaan.


title: Rob Nicholson (muusikko)

text: Hän soitti 1990-luvun alussa Drown-yhtyeessä ja sen jälkeen muun muassa Prongissa. Vuonna 2006 Blasko liittyi Ozzyn soolokokoonpanoon ja he alkoivat tehdä uutta levyä.


title: Rob Nicholson (muusikko)

text: Rob ”Blasko” Nicholson on maininnut esikuvikseen muun muassa Lemmy Kilmisterin, Geezer Butlerin, Cliff Burtonin, Kim Nekromanin ja Sid Viciousin.


title: Millikanin koe

text: Millikanin kokeen suorittivat Robert Millikan ja Harvey Fletcher vuonna 1909. He mittasivat sen avulla elektronin varauksen ja todistivat alkeisvarauksen olemassaolon. Kokeessa varattuja öljypisaroita suihkutetaan homogeeniseen sähkökenttään. Pisaran varaus voidaan mitata, kun sähkökentän suuruus tunnetaan. Kun koe toistetaan useamman kerran, havaitaan, että pisaralle saadut varaukset ovat saman alkeisvarauksen monikertoja. Millikan ja Fletcher päättelivät tämän alkeisvarauksen olevan elektronin varaus.


title: Millikanin koe

text: Millikanin ja Fletcherin kokeen suorittamisen aikoina oli jo varmistumassa tieto siitä, että atomiakin pienempiä hiukkasia oli olemassa. Jo tutkiessaan katodisäteitä vuonna 1897 J.J. Thomson oli löytänyt negatiivisesti varautuneita hiukkasia, joiden massa oli noin tuhat kertaa pienempi kuin vetyatomilla. Samankaltaisia tuloksia olivat saaneet myös George FitzGerald ja Walter Kaufmann. Kuitenkin suurin osa tunnetuista sähkön ja magnetismin ominaisuuksista voitiin selittää esittämällä varaus jatkuvana määreenä.


title: Millikanin koe

text: Millikanin koe oli onnistunut siinä mielessä, että sen avulla pystyttiin määrittämään alkeisvaraus melko tarkasti ja lisäksi myös osoittamaan varauksen kvantittuminen yksinkertaisesti ja havainnollisesti.


title: Millikanin koe

text: Millikanin kokeen avulla saatiin ensimmäiset kohtalaisen tarkat arvot, paitsi alkeisvaraukselle, myös muille atomifysiikan vakioille. Sitä ennen atomien absoluuttisille massoille oli tunnettu vain hyvin karkeita, lähinnä termodynamiikkaan perustuvia, likiarvoja. Eri alkuaineiden atomien massojen suhteet sen sijaan oli kemiallisten reaktioiden avulla määritetty varsin tarkoin ja määritelty atomimassayksikkö alkujaan vetyatomin massaksi. Gramman ja atomimassayksikön suhteen ilmoittaa Avogadron vakio, mutta sen arvoa ei siis tunnettu. Elektrolyysin avulla oli lisäksi Faradayn vakio saatu varsin tarkoin määritetyksi. Kun alkeisvaraus voitiin Millikanin kokeen avulla varsin tarkoin mitata, voitiin Avogadron vakio laskea yksinkertaisesti jakamalla Faradayn vakio alkeisvarauksella, ja täten saatiin ensimmäisen kerran kohtalaisen tarkasti määritetyiksi myös atomien absoluuttiset massat.


title: Millikanin koe

text: Millikanin suunnittelema laitteisto on käytännössä homogeeninen sähkökenttä, joka syntyy kahden vaakatasossa olevan levyn välille, joilla on suuri potentiaaliero. Öljypisarat, jotka tiputetaan leijumaan levyjen väliin, saadaan nousemaan ja laskemaan vaihtelemalla levyjen välistä jännitettä. Levyt on tuettu paikalleen eristerenkaalla, ja niihin on porattu neljä reikää: kolme valoa ja yksi mikroskooppia varten.


title: Millikanin koe

text: Öljy on tavallisesti tyhjiökäyttöön soveltuvaa laatua, sillä tällaisilla on erittäin alhainen höyrynpaine. Tavallinen öljy haihtuisi ilmaan valonlähteen lämpövaikutuksesta, eikä pisaroiden massa näin ollen säilyisi kokeen aikana vakiona. Osa pisaroista varautuu suihkutuksen aikana hankauksesta suuttimen nokassa, mutta pisaroita voidaan varata myös ionisoivalla säteilyllä.


title: Millikanin koe

text: Aluksi öljypisaroiden annetaan pudota levyjen väliin sähkökentän ollessa kytkettynä pois päältä. Ne saavuttavat ilmanvastuksesta johtuvan loppunopeuden nopeasti. Kun sähkökenttä kytketään päälle ja se on tarpeeksi vahva, osa pisaroista alkaa nousta. Näistä yksi otetaan tarkastelun kohteeksi, ja muut pyyhkäistään sivuun kytkemällä jännitettä vuoron perään päälle ja pois.


title: Millikanin koe

text: Pisaran annetaan pudota vapaasti sähkökentän ollessa pois päältä, ja sen loppunopeus v lasketaan. Pisaraan vaikuttava ilmanvastus voidaan laskea Stokesin lain avulla:


title: Millikanin koe

text: jossa "v" on pisaran loppunopeus sähkökentän ollessa pois päältä, "η" on ilman viskositeetti, ja "r" pisaran säde.


title: Millikanin koe

text: Paino "G" on tilavuus "V" kerrottuna öljyn tiheydellä "ρ" ja putoamiskiihtyvyydellä "g". Laskuihin tarvitaan kuitenkin kappaleen paino ilmassa, joka on kappaleen todellinen paino vähennettynä ilman nosteella. Tämä voidaan täydellisen pyöreän pisaran tapauksessa kirjoittaa:


title: Millikanin koe

text: Koska pisara on vapaassa pudotuksessa ja sen nopeus on tasaista, siihen vaikuttavien voimien summan täytyy olla nolla. Siispä voimien "F" ja "G" täytyy kumota toistensa vaikutukset.


title: Millikanin koe

text: Koska formula_3 nopeuden ollessa tasaista, siitä seuraa


title: Millikanin koe

text: Kun "r" on ratkaistu, myös "G" voidaan ratkaista helposti.


title: Millikanin koe

text: Tämän jälkeen sähkökenttä kytketään jälleen päälle, jolloin pisaraan vaikuttavan sähköisen voiman suuruus on


title: Millikanin koe

text: jossa "q" on öljypisaran varaus ja "E" levyjen välisen sähkökentän suuruus. Vierekkäisille levyille pätee


title: Millikanin koe

text: jossa "V" on potentiaaliero ja "d" on levyjen välinen etäisyys.


title: Millikanin koe

text: Yksi ratkaisu on säätää potentiaalieroa "V" kunnes pisara pysyy paikallaan, jolloin "F" ja "G" voidaan kirjoittaa yhtä suuriksi. Käytännössä tämä on kuitenkin hyvin vaikeaa tehdä tarkasti. Myös "F":n määrittely on vaikeaa turvautumatta Stokesin lain käyttöön. Käytännöllisempi lähestymistapa on nostaa potentiaalieroa "V" hieman, jolloin pisara nousee uudella loppunopeudella "v". Silloin


title: Bonaparte

text: Bonaparte (alun perin di Buonaparte) on juuriltaan italialais-korsikalainen aatelissuku sekä ranskalainen keisarillinen että eurooppalainen kuninkaallinen hallitsijasuku. Historiassa on useita tunnettuja Bonaparten sukuun kuuluvia henkilöitä, joista tunnetuin on korsikalainen Ranskan keisari Napoléon I, joka hallitsi Ranskaa 1800-luvun alussa. Bonaparten sukuun on kuulunut myös Espanjan, Napolin, Hollannin ja Westfalenin kuninkaita sekä Ranskan toinen keisari Napoléon III. Bonaparten sukua ja sen oikeutta Ranskan hallitsemiseen kannattavia henkilöitä kutsutaan "bonapartisteiksi".


title: Bonaparte

text: Buonapartet olivat alun perin pieni italialainen maa-aatelissuku, jonka omaisuus oli pääasiassa San Miniaton ympäröivällä kukkulalla lähellä Firenzeä. Vaikka Buonapartet toimivat toskanalaisilla markkinoilla, olivat he alun perin kotoisin Lombardiasta.


title: Bonaparte

text: Asetuttuaan Firenzeen suku nautti hyvistä suhteista hallitsevan Medici-sukuun. Jacopo Buonaparte oli Medici-sukuun kuuluvan paavi Klemens VII:n neuvonantaja ja ystävä. Jacopo oli myös Rooman vuoden 1527 ryöstön todistaja ja kirjoitti näiden silminnäkijähavaintojensa pohjalta yhden tärkeimmistä tätä tapahtumaa kuvaavista historiallisista dokumenteista. Kaksi Jacopon veljenpojista, Pier-Antonio Buonaparte ja Giovanni Buonaparte, kuitenkin otti osaa Medicin vastaiseen kapinaan vuonna 1527. Heidät karkotettiin Firenzestä, mutta he saivat luvan palata Alessandro de' Medicin luvalla. Jacopon veli Benedetto Buonaparte pysyi poliittisesti puolueettomana


title: Bonaparte

text: Myöhemmin suku hajosi kahteen haaraan Buonaparte-Sarzanan, "Nobili di Sarzanan" jouduttua lähtemään Firenzestä hävittyään ghibelliineille ja Francesco Buonaparten lähdettyä myöhemmin 1500-luvulla Korsikalle, joka oli tuolloin Genovan hallussa.


title: Bonaparte

text: Buonaparten sukuhauta sijaitsee San Francescon kirkossa San Miniatossa.


title: Bonaparte

text: Buonaparten suvun vaakunan määritelmä oli: Punaisella kentällä kaksi poikkihirttä kahden kultaisen tähden välissä. Vuonna 1804 Napoleon vaihtoi vaakunan keisarilliseen kultaiseen kotkaan. Muutos koski kaikkia suvun jäseniä paitsi hänen Lucien veljeään ja Jeromen poikaa tämän ensimmäisestä avioliitosta.


title: Bonaparte

text: Lähes koko Euroopan vallannut ja halussaan pitänyt Napoleon tulee aina esille käsitellessä Bonaparten sukua. Hänestä tuli Ranskan tasavallan ensimmäinen konsuli 10. marraskuuta 1799 veljensä Lucien Bonaparten tuella sekä Ranskan kansalliskokouksen puheenjohtaja. Hänen kruunattiin ranskalaisten keisariksi ja hän hallitsi keisarina vuosina 1804–1814 ja 1815.


title: Bonaparte

text: Napoleonin saatua haltuunsa suurimman osan Länsi-Euroopasta hänen vanhemmasta veljestään Joseph Bonapartesta (1768–1844) tuli ensin Napolin kuningas vuosiksi 1806–1808 ja sitten Espanjan kuningas vuosina 1808–1813. Hänen kolmas veljensä Louis (1778–1846) oli Hollannin kuningas vuosina 1806–1810. Hän tosin joutui luopumaan kruunusta epäonnistuttuaan sovittamaan Ranskan ja hollantilaisten etuja yhteen. Nuorin veljistä, Jérôme Bonaparte (1784–1860), oli lyhytaikaisen Koillis-Saksaan luodun Westfalenin kuningaskunnan hallitsija vuosina 1807–1813.


title: Bonaparte

text: Napoleonin poika oli Napoléon François Charles Joseph (1811–1832), josta tuli "de jure" Napoleon I:n syrjäyttämisen jälkeen Napoleon II ehtien hallita vain kaksi viikkoa isänsä kruunusta luopumisen jälkeen. Seuraava Ranskan keisariksi valtaistuimelle noussut Bonaparte oli Napoleonin veljen Louis'in poika Charles Louis Napoléon (1808–1873), joka toimi ensin Ranskan presidenttinä vuodesta 1848 vuoteen 1852, jolloin hänet kruunattiin Napoleon III:ksi. Hänen poikansa keisarillinen prinssi Napoléon Eugène Bonaparte (myös Napoleon IV) (1856–1879) kaatui taistellessaan zuluja vastaan Etelä-Afrikan Natalissa. Napoléon Eugènen kuoleman myötä suku menetti suuren osan sen jäljellä olevasta poliittisesta vallasta, vaikka jälkeläiset pitivätkin kiinni oikeudestaan käyttää keisarillisia arvonimiä. 1990-luvulla noussut Korsikan itsenäisyysliike otti ohjelmaansa bonapartistisia vaatimuksia Bonaparten vallan palauttamisesta.


title: Bonaparte

text: Carlo-Maria (Ajaccio 1746 – Montpellier 1785) meni naimisiin Maria Letizia Ramolinon kanssa (Ajaccio 1750 – Rooma 1836) vuonna 1764. Hän oli vähäinen virkamies paikallisoikeuksissa. Heillä oli kahdeksan lasta:Tämän hetkinen suvun päämies on prinssi Napoléon (Charles Napoléon, syntynyt 1950), Jérôme Bonaparten pojanpojanpojanpoika tämän toisen avioliiton kautta. Prinssi Napoléonilla on poika Jean-Christophe (syntynyt 1986) ja veli Jérôme (syntynyt 1957). Muita Bonaparten jälkeläisiä mieslinjan puolelta ei ole enää elossa. Kuitenkin elossa on useita Napoléonin tunnustaman aviottoman pojan Aleksandre Walewski-Colonnan jälkeläisiä. Walewski-Colonna syntyi Napoléonin suhteesta kreivitär Marie Walewskaan. Muita jälkeläisiä ovat Wattierin, Peschongs'in ja Herrsin suvut. Napoléonin siskon Caroline Bonaparten jälkeläinen on näyttelijä Rene Auberjonois.


title: MTV3 Scifi

text: MTV3 Scifi oli maksullinen MTV3 kanavapaketin televisiokanava. Kanava aloitti lähetyksensä maaliskuun 2008 alussa ja se näkyi digitaalisessa kaapeliverkossa (DVB-C), satelliitin (Canal Digital) sekä laajakaista-TV:n (IPTV) kautta.


title: MTV3 Scifi

text: MTV3 Scifi keskittyi tieteissarjoihin ja -elokuviin. Sen sisarkanava on ruotsalainen TV4 Science Fiction.


title: MTV3 Scifi

text: MTV3 ilmoitti kesäkuussa 2012 lakkauttavansa MTV3 Scifi -kanavan, ja sen tilalla aloitti MTV3 Fakta XL 13. elokuuta 2012.


title: Mauri Heinonen

text: Mauri Raimo Sulevi Heinonen (30. huhtikuuta 1926 Ilmajoki – 15. marraskuuta 2010 Helsinki) oli suomalainen taidemaalari. Tyylisuunnaltaan hän edusti realismia.


title: Mauri Heinonen

text: Työläisperheestä kotoisin olleen Heinosen tuotanto oli kantaa ottavaa ja aatteellista. Hän vuokrasi 1950-luvulla Brondan vintin ateljeen yhdessä Ahti Lavosen ja Veikko Mäkisen kanssa. 1950-luvulla syntyivät myös Heinosen julistavat läpimurtomaalaukset "Skootteriairut", "Haitariasetelma" ja "Säilöttyä energiaa". Vuonna 1976 Heinosen työväenliikkeen aatemaailmaan liittyvä maalaus "Yhtenäisyyden puolesta," sai valtionpalkinnon.


title: Mauri Heinonen

text: 1960-luvulla Heinonen keskittyi maisemiin, henkilösommitelmiin ja asetelmiin julistavan taiteen jäädessä vähemmälle. Hän otti vaikutteita kubismista, impressionismista, fauvismista ja ekspressionismista kehittäen niiden pohjalta oman tyylinsä.


title: Mauri Heinonen

text: Heinonen piti viimeisen näyttelynsä 75-vuotiaana 2001 "Art-Ilmajoki" -tapahtumassa.


title: Mauri Heinonen

text: Heinonen kuului Kanta-ryhmään, Taiteilijaliitto -58:aan, sekä vasemmistolaiseen taiteilija- ja kirjailijaryhmä Kiilaan. Hän oli Kiilan kunniajäsen. Heinosen töitä on muun muassa Ateneumin taidemuseossa. Heinonen sai Pro Finlandia -mitalin vuonna 1986.


title: Lekyytti

text: Lekyytti (, lekythos) on antiikin Kreikassa käytetty pitkänomainen, suiposti alaspäin kapeneva kapeakaulainen ruukku, joka on tarkoitettu öljyn säilyttämiseen. Kuppimaisen suuosan terävä sisäreuna esti öljyn läikkymisen.


title: Lekyytti

text: Lekyytin matalasta jalasta lähtevä vartalo on hoikka, ja siinä on yksi pysty kädensija kiinni kapeassa kaulassa. Useimmiten lekyytti on maalattu käyttäen valkopohjatekniikkaa.


title: Lekyytti

text: Lekyytti täytettiin öljyllä jumalille uhrattaessa ja asetettiin vainajan haudalle. Sitä löytyy haudoista myös siksi, että sitä käytettiin naimattomien miesten ruumiiden voitelussa.


title: Pohjois-Illinois’n yliopiston ammuskelu

text: Pohjois-Illinois'n yliopiston ammuskelu tapahtui torstaina 14. helmikuuta 2008, kun mies ampui useita ihmisiä Pohjois-Illinois'n yliopistossa DeKalbissa, Illinois'ssa, Yhdysvalloissa. Tapaus sattui noin kello kolme iltapäivällä paikallista aikaa. Teon suoritti 27-vuotias Stephen Phillip Kazmierczak, joka tappoi viisi ihmistä ja haavoitti lisäksi viittätoista. Tekijä ampui tämän jälkeen itsensä ennen poliisien tuloa.


title: Hydria

text: Hydria on antiikin Kreikassa veden kantamiseen käytetty joko savinen tai pronssinen ruukku. Hydriassa on kolme kahvaa: kaksi kantamista varten vaakatasossa symmetrisesti molemmin puolin hydrian pyöreämuotoista vartaloa, ja kolmas, pystysuuntainen kahva, kahden edellisen keskellä, jota käytettiin avustamaan veden kaatamisessa.


title: Johan De Muynck

text: Johan De Muynck (s. 30. toukokuuta 1948 Sleidinge) on entinen belgialainen maantiepyöräilijä, Italian ympäriajon voittaja. Erinomaisena mäkiajajana tunnettu De Muynck kilpaili ammattilaisena vuodet 1971–1983.


title: Hölmö rakkaus ylpeä sydän

text: Hölmö rakkaus ylpeä sydän on Scandinavian Music Groupin kolmas studioalbumi. Levy myi alkuvuodesta 2009 kultaan oikeuttavan määrän, eli yli 15.000 kappaletta. Albumi ylsi Suomen virallisen listan sijalle 5.


title: Hölmö rakkaus ylpeä sydän

text: Levyltä julkaistiin kolme promosingleä, joista ensimmäisenä albumin avausraita "Valmis", toisena albumin suurin hitti "Hölmö rakkaus" sekä viimeisenä albumin toinen nimikappale "Ylpeä sydän".


title: Futurama: Benderin jättikeikka

text: Futurama: Benderin jättikeikka () on vuonna 2007 suoraan DVD:lle julkaistu yhdysvaltalainen animaatioelokuva, joka palkittiin Anniellä vuonna 2008. Elokuvan ohjasi Dwayne Carey-Hill ja käsikirjoitti Ken Keeler, David X. Cohenin ja Matt Groeningin kirjoittaman tarinan pohjalta. Elokuva julkaistiin Suomessa DVD:lle 23. toukokuuta 2008.


title: Futurama: Benderin jättikeikka

text: Planet Expressin henkilökunta (myös aluksi muita toruva professori myöhemmin itse) lähettää suojaamattomia tietoja internetiin ja tietämättään myy Planet Expressin alastomien muukalaisten valtaan. Nämä löytävät Fryn takapuolesta löytyvän Bender-tatuoinnin silmästä puhuttavan koodin aikamatkustukseen. Alastomat muukalaiset ottavat Benderin valtaansa ja käskevät tämän hakea arvoaarteita menneisyydestä ja tämän jälkeen jäädä tuhansiksi vuosiksi maan alle piiloon tullen takaisin myöhemmin, joka tuntuu muille vain muutamalta sekunnilta. Aikamatkustusportilla voi matkustaa vain taaksepäin, ja jokainen sen myötä luotu klooni tuhoutuu, minkä takia Fry tulee myös sotkuun mukaan matkustaessaan takaisin joulukuun 31. päivään vuonna 1999.


title: Sacrificium

text: Sacrificium on saksalainen, Stuttgartista kotoisin oleva death metal -yhtye, joka perustettiin vuonna 1993. Yhtye teki läpimurtonsa metallipiireissä albumillaan "Cold Black Piece of Flesh" vuonna 2002. Sacrificiumin musiikki yhdistää melodisia kulkuja vanhan liiton death metaliin, ja sanoituksissaan yhtye käsittelee henkilökohtaisia kokemuksia ja mielipiteitä kristityn näkökulmasta.


title: Sacrificium

text: Yhtyeen juuret ulottuvat Hardway-nimiseen ryhmään, jonka perustivat Sebastian Wagner ja Oliver Tesch. Musiikillisesti yhtye oli suuntautunut enemmän valtavirran pop rockiin. Se muuttui vuonna 1991, kun vieraileva rumpali Mark Hauth vei yhtyeen tyylin kohti hard rockia. Vuonna 1992 Hardway esiintyi maineikkaassa Steiger 14 -klubissa Amsterdamissa, Hollannissa. Yhtye vaihtoi nimensä Corpus Christiksi vuonna 1993 ja alkoi soittaa thrash metalia. Tyyli muuttui jyrkästi death metaliin, ja vuoden 1994 alussa äänitettyään demon yhtye vaihtoi nimensä Sacrificiumiksi.


title: Sacrificium

text: Muutaman miehistövaihdon jälkeen vuonna 1996 yhtye äänitti toisen demonsa, ja vuonna 1998 julkaistiin seuraava demo nimeltä "Mortal Fear". Vaikka demot saivat hyviä arvosteluita, laulaja Roman Wagner jätti yhtyeen vuonna 2000. Vajavaisena Sacrificium soitti konsertteja sellaisten yhteiden kanssa kuten Extol ja My Darkest Hate. Toinen kitaristi Claudio Enzler siirtyi laulusolistiksi, kun yhtyeeseen liittyi kitaristi Ulrike Uhlmann.


title: Sacrificium

text: Vuonna 2002 yhtye kiinnitettiin Whirlwind Records-levymerkille, joka julkaisi yhtyeen esikoisalbumin "Cold Black Piece of Flesh". Albumi kiinnitti lehdistön huomion ja sai myönteisiä arvioita, esimerkiksi Rock Hard antoi sille vuoden 2004 2. numerossaan 7.5 pistettä 10:stä. Jälkeenpäin yhtye teki kiertueen brain [faq] -yhtyeen kanssa.


title: Sacrificium

text: 28. marraskuuta 2005 Sacrificium julkaisi toisen albuminsa "Escaping the Stupor" kreikkalaislevymerkki Black Lotus Recordsilla. "Escaping the Stupor" sai myös myönteisiä arvioita lehdistöltä, ja esimerkiksi Rock Hard antoi sille 7,5/10, Legacy 10/15 ja Metalnews.de 6/7.


title: Sacrificium

text: Sacrificium esiintyi Suomessa vuonna 2007 Immortal Metal Fest -tapahtumassa.


title: Sacrificium

text: Studioalbumit


title: Sacrificium

text: DemotEntiset jäsenet


title: Boubacar Sanogo

text: Boubacar Sanogo (s. 17. joulukuuta 1982 Dimbokro) on norsunluurannikkolainen jalkapalloilija, joka pelaa Ranskan Ligue 1:n AS Saint-Étiennessä.


title: Boubacar Sanogo

text: Sanogo tuli Saksaan 1. FC Kaiserslauterniin kaudelle 2005–2006. Hän pelasi 24 peliä ja teki 10 maalia. Kesällä 2006 hän vaihtoi Kaiserslauternista Hamburger SV:hen, jossa hän pelasi 31 ottelua ja teki neljä maalia. Syksyksi 2007 hän siirtyi HSV:stä Werder Bremeniin 4,5 miljoonan euron siirtosummalla, joka voi kohota myöhemmin kuuteen miljoonaan asti.


title: Boubacar Sanogo

text: Sanogo ei onnistunut vakiinnuttamaan paikkaansa Werderissä ja tammikuussa 2009 hän siirtyi lainalle TSG 1899 Hoffenheimiin. Sanogo pelasi loppukauden Hoffenheimissa, mutta onnistui vain kerran maalinteossa. Palattuaan Werder Bremeniin Sanogolle kävi selväksi ettei seuralla ole hänelle enää käyttöä ja elokuussa 2009 hän siirtyi Ranskan pääsarjassa pelaavan AS Saint-Étiennen paitaan 5 miljoonan euron siirtosummalla.


title: Boubacar Sanogo

text: Sanogo on pelannut Norsunluurannikon maajoukkueessa 13 ottelua ja tehnyt niissä kahdeksan maalia. Hän oli mukana Afrikan mestaruuskisajoukkueessa, joka saavutti 2008 kisoissa pronssia. Maajoukkuedebyyttinsä hän teki vuonna 2006.


title: Kultarilli

text: Kultarilli ("Cleptornis marchei") eli aiemmalta nimeltään saipaninmesikko on äärimmäisen uhanalainen rilleihin kuuluva lintu. Se elää endeemisenä Pohjois-Mariaaneilla Saipanin ja Aguijanin saarella.


title: Kultarilli

text: Kultarillit kasvavat noin 14 cm pitkiksi. Linnun pää, selkä ja vatsa ovat keltaiset. Pyrstön ja siipien väritys on rusehtava. Silmän ympärillä oleva valkoinen rengas ei ole niin selvä kuin useimmilla muilla rillien heimon lajeilla. Kultarillin kutsuääni on terävä "schik" ja matala vihellys. Laulu on rullaava säe.


title: Kultarilli

text: Kultarillit elävät kalkkikivialueen metsissä. Linnut käyttävät ravintonaan selkärangattomia, lentäviä hyönteisiä, kasvien mettä, hedelmiä ja kukkia.


title: Kultarilli

text: Suurimmat kultarillikantaan kohdistuvat uhat ovat sen elinalueen häviäminen sekä erityisesti Saipanin saarelle levinnyt ruskopuukäärme ("Boiga irregularis"). Käärme on hävittänyt kultarillit Guamin saarelta. Saipanin saaren kultarillikannan arvellaankin vähentyvän nopeasti, mikäli käärmeiden määrää ei saada vähennettyä.


title: Tommy Kaira

text: Tommy Kaira on japanilainen autojen viritys- sekä valmistusyhtiö. Yhtiön historia alkoi vuonna 1968, kun se perustettiin nimellä "Tomita Dream Factory". Vuonna 1987 nimi vaihtui Tommy Kairaksi.


title: Tommy Kaira

text: Jotkin Tommy Kairan automallit ovat olleet "Gran Turismo" -videopelisarjan peleissä, muun muassa "Gran Turismo 2:ssa", "Gran Turismo 4":ssä ja "Gran Turismo 5":ssä.


title: Timothy Beaumont

text: Timothy Wentworth Beaumont, Whitleyn paroni Beaumont (22. marraskuuta 1928 – 9. huhtikuuta 2008) oli brittiläinen poliitikko. Hän aloitti uransa Liberaalipuolueessa ja Liberaalidemokraattisessa puolueessa, mutta liittyi vuonna 1999 maansa pieneen vihreään puolueeseen.


title: Timothy Beaumont

text: Beaumont sai vihkimyksen anglikaanikirkon papiksi. Hänellä oli vaimonsa Mary Rose Wauchopen kanssa neljä lasta: Hubert, Aleric, Atalanta ja Ariadne.


title: Timothy Beaumont

text: Kuollessaan 79-vuotiaana Beaumont oli Britannian silloisista elinikäisistä pääreistä ollut päärinä toiseksi pisimpään; hänestä tehtiin Whitleyn paroni Beaumont jo vuonna 1967. Häntä kauemmin oli päärinä ollut Alun Jones, paroni Chalfont.


Kansainvälinen huviveneenkuljettajankirja on eurooppalainen asiakirja, jolla veneilijä voi osoittaa pätevyytensä huviveneen kuljettamiseen ulkomailla.


title: Kansainvälinen huviveneenkuljettajankirja

text:
Asiakirja ja sen myöntämisen perusteet on kuvattu Yhdistyneiden kansakuntien Euroopan talouskomission (UNECE:n) sisävesiliikennetyöryhmän päätöslauselmassa nro 40,
joka on tehty Genevessä 16.10.1998. Päätöslauselman mukaan asiakirjan myöntää toimivaltainen viranomainen tai muu toimielin, jonka valtion hallitus on hyväksynyt. Päätöslauselma myös velvoittaa sen hyväksynyttä valtiota tunnustamaan muiden valtioiden myöntämät asiakirjat päteviksi omalla alueellaan.


text: Päätöslauselman mukaan kansainvälinen huviveneenkuljettajankirja voidaan myöntää vain maan omille kansalaisille tai maassa vakituisesti asuville, minkä tahansa pohjoisamerikkalaisen valtion kansalaisille tai kansalaisille, jotka ovat maasta, joka ei ole UNECE:n jäsenvaltio. Käytännössä tämä tarkoittaa sitä, että eurooppalaisten on haettava asiakirjaa kotimaastaan.


text: Vaatimukset kansainvälisen huviveneenkuljettajan pätevyyskirjan myöntämiseen on lueteltu päätöslauselman liitteessä 1:


text: 1. Virallisen "kansallisen" pätevyyskirjan haltija voi pätevyyskirjan esittämällä pyynnöstään saada ilman lisätutkintoa "kansainvälisen" pätevyyskirjan valtiosta, joka on antanut kansallisen pätevyyskirjan, jos kohdan II vaatimukset täyttyvät.


text: 2. Muissa kuin 1. kappaleessa mainitussa tapauksessa kansainvälinen pätevyyskirja voidaan antaa hakijalle kohdan II vaatimusten mukaisesti vasta läpäistyn tutkinnon jälkeen.


text:
1. Kansainvälisen pätevyyskirjan saamiseksi hakijan on
2. Hakijan on tutkinnossa osoitettava


text: 3. Tutkinnossa on otettava huomioon navigointialueet (so. sisävedet ja/tai rannikkovedet). Sen on sisällettävä ainakin seuraavat erityisaiheet:


text: 3.1  Riittävä tieto asiaan vaikuttavista säännöksistä ja merenkulkualan julkaisuista:


text: 3.2  Kyky soveltaa merenkulku- ja teknistä taitoa käytäntöön:


text: 3.3  Käyttäytyminen erikoisolosuhteissa:


text: Kansainväliseen huviveneenkuljettajankirjaan merkitään 2–4 eri kelpoisuutta:


text: Siihen voidaan myös merkitä rajoituksia koskien huviveneen pituutta, painoa ja moottoritehoa.


text: Päätöslauselma nro 40 antaa kaksi vaihtoehtoista tapaa, miten kansainvälinen huviveneenkuljettajankirja myönnetään: sen saa hakemuksesta joko "esittämällä kansallisen pätevyyskirjan" (jollaista Suomessa ei ole) tai "suorittamalla tutkinnon".


text:
Suomessa enintään 24-metrisen huviveneen kuljettamiseen ei vaadita kansallista pätevyyskirjaa tai veneenajokorttia, vaan vesikulkuneuvoa saa kuljettaa henkilö, jolla on olosuhteisiin nähden tarvittava ikä, kyky ja taito.
Täällä vesillä liikkumisen on perinteisesti katsottu kuuluvan niin sanottuihin jokamiehen oikeuksiin.
Yli 24-metrisen huvialuksen kuljettamiseen Suomessa kuitenkin vaaditaan kansainvälinen huviveneenkuljettajankirja.


text: Suomessa kansainvälisen huviveneenkuljettajankirjan saamisen edellytyksenä on:


text:
Huviveneenkuljettajankirjaa hakevan on osoitettava täyttävänsä kohdan 3 tutkintovaatimukset todistuksella, jonka on myöntänyt sellainen veneilyjärjestö, joka seuraa koulutustoimintaansa ja todistuksenantoaan laatujärjestelmän avulla ja jonka koulutustoimintaa sekä todistuksenantoa koskeva laatujärjestelmä on ulkoisesti arvioitu Liikenteen turvallisuusviraston hyväksymällä tavalla
enintään viisi vuotta ennen todistuksen päiväystä.


text: Hakija voi osoittaa tutkintovaatimusten täyttämisen myös ammattimaiseen merenkulkuun tarkoitetulla kansipäällystön pätevyyskirjalla tai Liikenteen turvallisuusvirastossa suoritettavalla kokeella taikka todistuksella koulutuksesta, jonka tutkintovaatimukset vastaavat kohdan 3 tutkintovaatimuksia.


text: Huviveneenkuljettajankirjan myöntää hakemuksesta Liikenteen turvallisuusvirasto Trafi.


text: Liikenteen turvallisuusvirasto voi antaa tarkempia määräyksiä pätevyyskirjoihin liittyvien UNECE:n päätöslauselmien täytäntöön panemiseksi sekä pätevyyskirjojen hakemiseen ja myöntämiseen liittyvistä menettelyistä.


text: Ohjeita huviveneenkuljettajankirjan hakemiseksi on Trafin ylläpitämän veneily.fi-sivuston kohdassa "Tiedot ja taidot, Pätevyydet".


text: Turvallisesti vesillä ry antaa koulutusta navigoinnissa ja käytännön veneilyssä. Suomen Navigaatioliiton (SNL) ja Suomen Purjehdus ja Veneily ry:n (SPV) jäsenseurat antavat koulutusta huviveneen kuljettamiseen. Purjehduksenopettajat PORY ry:n jäsenet antavan koulutusta purjeveneilyyn. Näiden järjestöjen koulutustoiminta, tutkinnot ja todistuksenanto perustuvat laatujärjestelmiin, jotka Liikenteen turvallisuusvirasto Trafi on auditoinut.


text: Veneilyharrastuksen myötä veneilijälle on voinut kertyä näyttöä päätöslauselmassa vaadittujen eri osa-alueiden osaamisesta. SPV:n jäsenseurojen kautta on saatavissa "pätevyysklinikkapalvelua", jossa liiton auktorisoima veneilykouluttaja arvioi kertyneen näytön riittävyyden ja tarvittaessa opastaa hankkimaan täydentäviä tietoja. Jos kaikki tarvittava näyttö on jo olemassa, hakemuksen voi jättää pätevyysklinikan kautta toimitettavaksi Trafille.


text: Turvallisesti vesillä ry:n "navigoinnin jatkokurssi" osoittaa teoriaosaamisen C-kelpoisuusmerkintään ja käytännön osaamisen osoittaminen voidaan suorittaa joko "käytännön veneilykurssilla" tai "näyttötutkinnolla". Käytännön näytöt voi suorittaa joko purje- tai moottoriveneellä.


text: SPV:n "venepäällikkökurssin" hyväksytty suorittaminen osoittaa päätöslauselman vaatimustason täyttyvän kaikilta osin rannikkovesien C-kelpoisuusmerkintää varten.


text: SNL:n "rannikkomerenkulkuopin tutkinnon" suorittaminen osoittaa riittävän teoriaosaamisen, mutta vaatii täydennykseksi näyttöä käytännön osaamisesta. Se voidaan hankkia SNL:n "käytännön veneilykurssilla" tai mm. osoittaa SPV:n jäsenseuran valtuuttaman henkilön allekirjoittamalla "veneilytaitotodistuksella". Todistus voidaan myöntää vain seuran omalle jäsenelle, jolla on laaja kokemus veneilystä laajoilla vesialueilla. Todistus perustuu mm. esitettyyn lokikirja-aineistoon ja arvioon siitä, osoittaako todettu käytännön kokemus päätöslauselmassa vaadittua kykyä soveltaa merenkulku- ja teknistä taitoa käytäntöön.


text: Päätöslauselma edellyttää sisävesikelpoisuutta varten riittäviä tietoja Euroopan sisävesiliikenteen säännöstöstä (CEVNI). Suomen sisävesisäännöt perustuvat meriteiden sääntöihin muutamin poikkeuksin ja lisäyksin, joten niiden osaaminen ei riitä kansainvälisen sisävesipätevyyden osoittamiseen.


text: Veneilyjärjestöjen jäsenseurat pitävät CEVNI-kursseja ja järjestävät CEVNI-tutkintoja, jollaisen läpäiseminen osoittaa sääntöjen riittävää tuntemusta. Veneilyjärjestön tutkintotodistusta vastaan Trafi myöntää kansainväliseen huviveneenkuljettajankirjaan sisävesikelpoisuutta osoittavan I-merkinnän, jos myös muut kuljettajankirjan saamisen edellytykset täyttyvät. Pelkkä veneilyjärjestön tutkintotodistus sellaisenaan ei ulkomailla ole riittävä asiakirja osoittamaan CEVNI-sääntöjen tuntemusta.


text:
Muualla Euroopassa lainsäädäntö poikkeaa Suomen käytännöistä, ja pätevyysvaatimukset huviveneen kuljettamiseen vaihtelevat maittain.
Veneen koosta tai käyttötarkoituksesta, moottoritehosta, nopeudesta tai vesialueesta riippuen kyseisen maan kansalainen tai maassa asuva saattaa huviveneen kuljettamiseen tarvita sen valtion säädösten mukaisen kansallisen veneenajokortin.
Päätöslauselman mukaan sellaisen haltijalle myönnetään kansainvälinen pätevyyskirja ilman eri tutkintoa.


text: Kaikki päätöslauselman nro 40 hyväksyneet valtiot on lueteltu päätöslauselman liitteessä 4. Luettelossa on kunkin maan kohdalla mainittu se viranomainen, joka antaa oikeuden myöntää kuljettajankirjoja ja se taho, jonka kyseinen viranomainen on valtuuttanut kuljettajankirjat myöntämään.


text: Maissa, joissa veneilyyn tarvitaan kansallinen veneenajokortti, ja jotka ovat hyväksyneet päätöslauselman nro 40, kansainvälinen huviveneenkuljettajankirja myönnetään joko saman tutkinnon yhteydessä kuin kansallinen veneenajokortti tai eri hakemuksesta kun hakija esittää kansallisissa säädöksissä vaaditun veneenajokortin.